Kyaw Kyaw thihnak kongah mithmuh kuttongh bak in A hmu tu nih a chim mi le Sangau YLA bia chim mi aa khat ti lo – Thechinlungnews\nKyaw Kyaw thihnak kongah mithmuh kuttongh bak in A hmu tu nih a chim mi le Sangau YLA bia chim mi aa khat ti lo\nPosted By: hrangliankap January 5, 2021\nKan Unaupa, Kyaw Kyaw thihnak kongah Chinmi kan dihlak in kan lung a fak in, kan ngaih a chia kan lung a fak tuk hringhran ti cu social media post le comment in fiangtein a lang cang ko caah le bia dik le bia hmaan hi theih kan duh mi a si bantuk in\nMit ngeiin a hmutu bak nih a chim mi cu, Kyaw Kyaw ruak an va hmuh lio ah hin a rak Tthom dih cang i, a kut zong a rak Tthom dih cang, tuahremh a har tuk cang, remh tthan khawh zong a si ti lo tiin a chim.\nKhua an vun phanh pi , Motor in Kyaw Kyaw ruak an lak lio ah hin a lu cu tangah a tla cang ti a si i, a hngawng ruh a kiak ti fiangtein a lang tiin a chim.\nMah cu lawng cu si lo in, a hnak ruh pakhat cu a kiak hrimhrim lai tiah zumh a si. Cun, A kiu zong a kiak lai tiah zumh a si fawn.\nA ruak a tawlrel tu le fimhlawmtu nih an chim ning ah cun, a hnung lei hi a phing dih tiin an chim. (Hi bantuk in thil a cang mi, postmorterm an tuah lo mi hi thil mak cu a si) Thil um cu a um ti cu ram chung ramleng ummi dihlak zumhning a si.\n(Hi bantuk in Kyaw Kyaw ruak tawreltu, Fimhlawmtu lei nih an hmuh ning an chim mi hi zumh awktlak ngai mi a si. Laitlang lei kan hruaitu pawl nih thil sining hi dothlatnak an tuah ding hrimhrim a si) Credit-Salai PK\nNote- Mah hi hi Salai PK nih a ttial mi a si. Mizo holh in a ttial mi, lai holh in ka von leh mi a si. Mah bantuk thil a si mi hi zeiruangah dah Sangau YLA Section-1 nih biadik le biahmaan an chim duh lo. Laimi ve ve sin ah thil a hmaan lo in an tuah ah cun ngaithiam hal ding an si. Pafa hmel ipalhsual caan zong a um phung a si, Unau mui ipalh sual caan zong a um phung a si ko\nHi bantuk caan ah hin unau chuakkhat laihritlai kan sinak hi kan langhter awk hrimhrim a si hnga lo maw! a naihniam deuh ah a ummi nih khurkhua fakpin, khuakhingkhan rak ruat tuungmaang hraam u, tiah Zaangfah kan nawl hna.\nBe the first to comment on "Kyaw Kyaw thihnak kongah mithmuh kuttongh bak in A hmu tu nih a chim mi le Sangau YLA bia chim mi aa khat ti lo"


President Trump Hruaimi US Cu COVID-19 Zawtnak In 931,544 (1 million) An Phan Cawlh Ko Lai Hih – Chuncha News\n2019 December in Corona Virus cu China in a thawk i, Vawlei cung vialte zawtnak a kai cang mi hna dihlak hi 2,874,660 kan phan cang. Cu chung ahcun a thi mi hi 200,812 kan si cang. An dam than mi hna hi 823,310 an si.\nAtu ah Vawlei cung ah Crona Virus zawtnak a tam biknak cu USA a si cang. Atu ni 25th April tiangah US ram chungah minung 931,544 an phan cang i, Athi mi hna hi minung 52,936 a thi mi an phan cang. Hi chung ah hin an dam than mi hna hi 110,609 an si ve. Tuak ah hin US cu hi zawtnak a phan nak in a nai rih nain tambik thihnak a tuar mi le new case a tam biknak hmun ah a cang. Achangtu hi Spain an si i zawtnak a ngei mi hna hi 223,759 an si i, a thi mi hi 22,902 an si. An dam than mi hna hi 95,708 an si ve. A thawknak China cu a pa 9nak ah a tum zau ko cang.\nUS ram hi tluk in zawtnak thar akarhnak le athi mi an tam tuk nak hi President Donald Trump a santlai lo a si tiah mawchiatnak tampi a um. Atu tiang mi cheukhat company le eiding dawr ti bantuk le a dand dang cu dawr zong an khar lo i rian an tuan cuahmah ko hna, Zawtnak an hmuhnak Company zong khar si lo in an tuan ter chin rih hna. Laimi cheukhat zong hi dam lo nak in a um mi an um pah leng tiah thawng kan theih ning zong a si.\nHi ti ning a si ahcun US cu tuzarh chungah minung 1,000,000 (1 million) kan tling colh ko lai hi! Mithi zong May thla cun tingkhat kan Tling cang theo lai dah😭😭😭\nRef: Covid-19 Information Report\nAwtha Muidawh Van Hlei Sung Nih Laipa Hrimhrim Vaa Ah Ka Ngeih Lai


Josiah nih Hawikom Ṭha a Ngeih Hna | Nan Fale Kha Cawnpiak Hna U\nNgakchia hna a hmaanmi thil tuah hi a har maw?— Mi tam deuh nih cun a har tiah an ti. Baibal ah aa telmi ngakchiapa Josiah ca zongah a hmaanmi thil tuah cu a har ve. Asinain Josiah nih hawikom ṭha a ngeih hna. A hmaanmi thil tuah khawh awkah an rak bawmh. Josiah le a hawikom ṭha pawl kong kha zoh hna u sih.\nJosiah a pa cu Judah siangpahrang Amon a si. Amon cu a ṭhalo tukmi a si lengah siasal zong a biami a si. Amon a thih tikah Josiah cu siangpahrang a hung si. Josiah cu siangpahrang a si ah kum riat lawng a si rih. Josiah tah a pa bantukin ṭhatlonak a tuah ve maw?— A tuah lo, amah cu chimh ngaimi a si.\nZefaniah nih mi pawl kha siasal biak lo awkah ralrin a pek hna\nJosiah cu a ngakchiat lio tein Jehovah Pathian bia kha a ngaih. Cucaah Jehovah Pathian a dawmi hna lawng kha hawikom ah aa thim hna. A hawile pawl nih Josiah cu a hmaanmi thil tuah khawh awkah an rak bawmh. Josiah a hawile pawl cu ahote dah an si ti kha hngalh nan duh maw?\nA hawi pakhat cu Zefaniah a si. Amah cu hmailei ah zei thil dah a cang lai ti a chimchungtu a si. Judah mi pawl kha siasal nan biak ahcun harnak nan tong lai tiah ralrin a pek hna. Zefaniah nih a chimmi bia kha Josiah nih a ngaih i siasal a bia lo. Jehovah Pathian lawnglawng a biak.\nJosiah i a hawi dang pakhat cu Jeremiah a si. Annih cu an kum zong aa khat deng. An pahnih in aa daw tukmi hawikom an si. Zeitlukin dah an i dawt ti ah cun Josiah a thih tikah Jeremiah nih a ngaihnak kong kha ṭah hla in a lawh. Jeremiah le Josiah cu a hmaanmi thil tuah awk le Jehovah bia ngaih awkah pakhat le pakhat an i bawm.\nJosiah le Jeremiah cu a hmaanmi thil tuah awkah pakhat le pakhat an i bawm\nJosiah sinin zeidah kan i cawn khawh?— Josiah cu a ngakchiat lio tein a hmaanmi thil kha tuah a duh. Jehovah Pathian a dawmi hna he lawng i komh ding a si ti zong kha a hngalh. Nannih zong Jehovah Pathian a daw i a hmaanmi thil tuah awkah aan bawm kho hna hngami lawng kha kom ve hna u.\n2 Chanrelnak 33:21-25; 34:1, 2; 35:25\nJosiah a pa cu ahodah a si? A hmaanmi thil a tuah maw?\nJosiah nih a ngakchiat lio tein zeidah tuah a duh?\nJosiah a hawile pahnih cu ahote dah an si?\nJosiah sinin zeidah nan i cawn khawh?\nShare Share Josiah nih Hawikom Ṭha a Ngeih Hna\nIsrael Ram Hmanung Bik Siangpahrang Ṭha


Mithi kong he aa Tlaimi Biatak kha Kilveng | Cawn awk Vennak Innsang\nVennak Innsang (Cawn awk Cauk) | 2019 April\nREL KA DUH Abua Holh Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Costa Rica Kut Holh Croatia Holh Croatia Kut Holh Cuban Sign Language Czech Holh Czech Kut Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kenyan Sign Language Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nMithi kong he aa Tlaimi Biatak kha Kilveng\n“Hihi biatak thlarau le palhnak thlarau kan thleidan khawhnak lam cu a si.”—1 JOHAN 4:6.\nHLA 73 Ralṭhatnak Kan Pe\nPathian lung a tong lomi phungphai kong chim canah dawtmi thihtaknak a tongmi na rualchan pawl kha hnem hna (Catlangbu 1-2 zoh) *\n1-2. (a) Satan nih mi kha zeiti lam in dah a hlen hna? (b) Hi capar ah zei kong dah kan i ruah hna lai?\n“LIH VIALTE PA” a simi Satan nih Adam le Evi caan thawkin mi kha a hlen hna. (Johan 8:44) Satan lihbia cheukhat ah mithi kong le thih hnu nunnak kong he aa tlaimi, a hmaan lomi cawnpiaknak aa tel. A laarmi phungphai tampi cu Satan sinin a rami, mithi kong he aa tlaiin a hmaan lomi cawnpiaknak cungah hram aa bunhmi an si. Cucaah unau tampi nih an chungkhar mi asiloah an sang ah a ummi pakhatkhat an thih tikah an ‘zumhnak kha an ṭanh’ a hau.—Judas 3.\n2 Cu bantuk hneksaknak na ton ahcun mithi kong he aa tlaiin Baibal cawnpiakmi na hngalhmi cungah zumhawktlak tein um dingin zeinihdah aan bawmh khawh? (Efe. 6:11) Pathian lung a tong lomi phungphai hna ah i tel dingin hneknak a tongmi zumtu khat pakhat kha zeitindah na hnemh khawh i thazaang na pek khawh? Hi capar ah Jehovah nih zeitindah a kan bawmh timi kong kan i ruah hna lai. Pakhatnak ah, mithi kong he aa tlaiin Baibal nih zeidah a kan cawnpiak ti kha i ruah hna u sih.\nMithi Kong he aa Tlaimi Biatak\n3. A hmasa bik lihbia nih zeidah a chuahter?\n3 Pathian nih minung kha thih dingin a timhmi a si lo. Asinain zungzal in an nun khawh nakhnga Jehovah nawl an ngaih a hau. Jehovah nih Adam le Evi kha a sawhsawhte a simi mah nawlbia hi a pek hna: “A ṭha le a ṭhalo hngalhnak pe khotu thingkung a tlai bel hi na ei lai lo. Cu thingthei cu na ei hrimhrim lai lo. Na ei ahcun, na thi lai.” (Gen. 2:16, 17) Mah hnuah Satan nih buaibainak a chuahter. Rul kha bia a chimter i Evi kha “nan thi lai lo” tiah a ti. Ngaihchiat awk ngai a simi cu Evi nih lihbia kha a zumh i thingthei kha a ei. A hnuah a vapa zong nih a ei ve. (Gen. 3:4, 6) Cuticun minung chungkhar ah sualnak le thihnak a hung um.—Rom 5:12.\n4-5. Satan nih mi kha zeitindah a hlen hna?\n4 Pathian nih a chim bantukin Adam le Evi cu an thi. Asinain Satan nih mithi kong he aa tlaiin lihbia a chim zungzal. A hnuah a dang lihbia a hun chim ṭhan. Lihbia pakhat cu pum cu a thi ko nain pum chung i hmuh khawh lomi pakhatkhat a nung rih timi cawnpiaknak a si. Mah cu thlarau bantuk a si men lai. Cu bantuk lihbia hna kha tuchan mi tampi nih an zumh.—1 Tim. 4:1.\n5 Satan lihbia kha zeicah mi tampi nih an zumh? Satan nih mithi kong he aa tlaiin mi nih zeitindah an intuar ti kha a hngalh i mah kha hmangin a hlen hna. Zungzal nung dingin ser kan si caah thih kha kan duh lo. (Pct. 3:11) Thihnak kha kan ral in kan hmuh.—1 Kor. 15:26.\n6-7. (a) Mithi kong he aa tlaimi biatak thuh awk aa zuamnak ah Satan cu a hlawh a tling maw? Fianter. (b) Baibal biatak nih mithi pawl ṭih lo awkah zeitindah a kan bawmh?\n6 Satan cu fakpi in aa zuam ko nain mithi kong he aa tlaimi biatak cu thuh khawh a si lo. Atu ah mi tampi nih mithi kong le mithi caah ruahchannak kong Baibal cawnpiakmi kha an hngalh i an thanh. (Pct. 9:5, 10; Lam. 24:15) Mah biatak nih hnemhnak a kan pek i ṭihnak ngeih lo awk le mi an thih tikah zei ah dah an can timi kong he aa tlaiin lunghrinnak ngeih lo awkah a kan bawmh. Tahchunhnak ah, Jehovah salle nih mithi kha kan ṭih hna lo i kan dawtmi a thimi hna cungah a ṭha lomi thil pakhatkhat a can lai kha kan ṭih lo. Annih cu an nung ti lo i ahohmanh kha harnak an pe kho ti hna lo ti kha kan hngalh. Annih cu thuhluahmah in aa hngilhmi bantuk an si. (Johan 11:11-14) Cun a thimi hna nih caan a liammi an hngal lo ti zong kha kan hngalh. Cucaah thawhṭhannak ah cun a thihnak kum tampi a si cangmi hna hmanh nih caan a liammi cu chikkhatte lawng a si tiah an ruah lai.\n7 Mithi kong he aa tlaimi biatak cu a fiangmi, hngalh a fawimi le aa tlakmi a si ti cu na cohlang ve ko lo maw? Satan nih a chimmi lihbia he cun aa dang tuk. Mi pawl a hlen hna lengah mah lihbia nih a kan Sertu kha a thang a chiatter. Satan nih a chuahtermi harnak hna tam deuh in hngalhthiam awkah a kan bawm khomi mah biahalnak hna hi kan i ruah hna lai: Satan lihbia nih Jehovah kha zeitindah a thang a chiatter? Khrih tlanhnak man zumh cu a biapi lomi a si tiah mi kha zeitindah an ruahter hna? Mi nih an tonmi ngaihchiatnak le sifah harnak kha zeitindah an karhter chin?\nSatan Lihbia nih Harnak tampi a Chuahter\n8. Jeremiah 19:5 ah a langhter bantukin mithi kong he aa tlaimi Satan lihbia nih Jehovah kha zeitindah a thang a chiahter?\n8 Mithi kong he aa tlaimi Satan lihbia nih Jehovah thang a chiahter. Mah lihbia ah mithi pawl cu mei in hrem an si timi a hmaan lomi cawnpiaknak aa tel. Cu bantuk cawnpiaknak nih Pathian thang a chiatter. Zeitin in dah? Mah cawnpiaknak nih Pathian cu Khuachia bantukin a puarhrangmi a si tiah mi kha a zumhter hna. (1 Johan 4:8) Mah nih zeitindah aan umter? A biapi deuhmi cu Satan lihbia nih Jehovah kha zeitindah a umter? Pathian nih ṭhatlonak vialte kha a huat.—Jeremiah 19:5 rel.\n9. Johan 3:16 le 15:13 ah a langhter bantukin Satan lihbia cu Khrih tlanhnak man zumhnak cungah zeitindah huham a ngeih?\n9 Mithi kong he aa tlaimi Satan lihbia nih Khrih tlanhnak man zumhnak kha a hrawh. (Matt. 20:28) A dang Satan lihbia cu minung nih a thi kho lomi thlarau an ngei timi hi a si. Mah cu a hmaan a si ahcun aho paoh zungzal in an nung lai. Cucaah zungzal nunnak hmuh awkah Khrih nih kan caah a nunnak kha a pek a hau lai lo. Khrih nih tlanhnak man a pekmi cu minung chungkhar cungah a langhtermi, a ngan bikmi dawtnak a si ti kha i cinken. (Johan 3:16; 15:13 rel.) Mah a sunglawi tukmi laksawng a hrawkmi cawnpiaknak he aa tlaiin Jehovah le Jesuh nih zeitindah an intuar lai ti khi na mitthlam ah cuanter hmanh.\n10. Mithi kong he aa tlaimi Satan lihbia nih minung cungah ngaihchiatnak le sifah harnak kha zeitindah a karhter chin?\n10 Satan lihbia nih mi cungah ngaihchiatnak le sifah harnak kha a karhter chin. An fa a thih caah ngaihchiatnak a tongmi nulepa hna nih an fa a thimi kha Pathian nih vancungmi in a lak tiah an chim men lai. Mah Satan lihbia nih an ngaihchiatnak kha a zorter deuh maw asiloah an ngaih tu dah a chiatter chin? Church cawnpiaknak a ralchanhmi hna cu tung cungah mei in khangh an si lai timi cawnpiaknak i telin hell mei ah hrem an si lai timi, a hmaan lomi cawnpiaknak nih mi pawl kha ṭihnak a ngeihter hna. Spain Biaknaklei cauk pakhat nih church zumhnak a cohlang lomi hna kha an thih hlanah an i ngaihchih nakhnga le an thih hnuah hell ah mei in zungzal hrem an si nakhnga lo mei in an khangh hna tiah a ti. Ram cheukhat ah cun hringsortu a simi hna kha kan biak hna awk, upatnak kan pek hna awk a si asiloah thluachuah kan hal hna awk a si tiah an ruah. Cheukhat nih an dawtmi a thimi caah rawl an timhpiak asiloah raithawinak an tuahpiak. Ngaihchiat awk ngai a simi cu Satan lihbia ah hram aa bunhmi zumhnak nih hnemhnak taktak a chuahter kho lo. Mah canah a herh lomi lungretheihnak asiloah ṭihnak hmanh an chuahter leh lam.\nBaibal Biatak Kan Kilven Khawh Ning\n11. Kan cungah siaherhnak a ngeimi kan chungkhat asiloah kan hawile nih Pathian Bia ralchanh dingin zeitindah an kan hnek khawh men?\n11 Pathian kan dawtnak le a Bia kan sunsaknak nih kan cungah siaherhnak a ngeimi kan chungkhat asiloah kan hawile nih Pathian lung a tong lomi, mithi he aa pehtlaimi phungphai hna ah i tel dingin an kan hnek tik hmanhah Jehovah nawl ngaih awkah thazaang a kan ngeihter. A thimi hna kha nan daw hna lo asiloah nan upat hna lo tiah an chimnak thawngin kan ningzahter awkah an i zuam men lai. Asiloah kan tuahsernak nih a thimi hna kha lam khatkhat in an nunnak ah fahnak a pek hna lai tiah an chim men lai. Baibal biatak kha zeitindah kan kilven khawh? A tanglei i Baibal phunglam hna na zulh khawh ning kong kha ruat.\n12. Mithi kong he aa tlaimi zei bantuk phungphai nih dah Pathian lung a ton lo?\n12 Pathian lung a tong lomi zumhnak le phungphai hna in “i ṭhen” awkah biakhiak. (2 Kor. 6:17) Caribbean miphun tampi nih mi pakhat a thih hnuah a “thlarau” cu an pawngkam ah a um i amah a rak hremtu hna kha dan a tat hna tiah an zumh. Cauk pakhat nih “thlarau” nih “mi kha a phu ning” hmanhin harnak a pek khawh hna tiah a ti. Africa nunphung cheukhat ahcun a thimi inn ah a ummi thlalang vialte kha an thuh dih i an hmanthlak zong kha an thuh. Zeicah? Cheukhat nih cutin kan tuah ahcun a thimi hna nih anmahle anmah an i hmu kho ti lo tiah an ti. Jehovah salle cu Satan lihbia a hlorhmi zei bantuk phungphai hmanhah kan i tel lo i kan zum lo.—1 Kor. 10:21, 22.\nBaibal ah hram aa bunhmi kong ṭha tein hlathlainak le Jehovah Tehte a si lomi na rualchan hna he ṭha tein bia i ruahnak nih buaibainak hna kha hrial awkah aan bawmh khawh (Catlangbu 13-14 zoh) *\n13. Jeim 1:5 ah a langhter bantukin phungphai cheukhat kong he aa tlaiin naa fian lo ahcun zeidah na tuah awk a si?\n13 Phungphai cheukhat kong he aa tlaiin naa fian lo ahcun Jehovah sinah thlacam law fimnak hal. (Jeim 1:5 rel.) Cun kan cauk hna kha hmangin hlathlainak tuah. A herh ahcun Khrihfa upa pawl kha ruahnak cheuhnak hal hna. Zeidah tuah ding a si ti cu an in chim lai lo nain aa tlakmi Baibal phunglam hna kawl awkah an in bawmh khawh. Mah ah atu kan i ruahmi kong hna zong aa tel. Mah thil hna na tuah tikah “thleidan khawhnak” na ngeihmi, na cawnpiak a si i mah nih ‘chia le ṭha thleidan khawh’ awkah aan bawmh lai.—Heb. 5:14.\n14. Mi pawl tlukrilhter kha zeitilam in dah kan hrial khawh?\n14 ‘Nan tuahmi cu a dihlak in Pathian thangṭhatnak caah siter ko u. Ahohmanh harnak pe hna hlah u.’ (1 Kor. 10:31, 32) Phungphai ah i tel dingin biakhiahnak kan tuah tikah kan biakhiahnak cu midang chiaṭha thleidannak lungthin cungah zeitindah huham a ngeih khawh ti kha kan ruah awk a si. A hleiin zumtu khat pawl cungah a si. Zeitikhmanh ah mi pakhatkhat tlukrilhter kha kan duh lo. (Mar. 9:42) Cun a herh loin Jehovah Tehte a si lomi hna an thin hunter zong kha hrial kan duh. Dawtnak nih Jehovah thang a ṭhattermi lam in annih kha upatnak he chawnhbiak awkah a kan forh lai. Mi he kan i si lai lo asiloah an nunphung kha kan nihsawh lai lo. Dawtnak cu a ṭhawng tuk ti kha i cinken. Dawtnak le upatnak kan langhter tikah dotu hna an lungthin hmanh kha kan nemter khawh.\n15-16. (a) Na zumhnak kong midang hngalhter cu zeicah fim a si? Tahchunhnak pe. (b) Rom 1:16 ah langhtermi Paul bia kha zeitindah kan zulh khawh?\n15 Jehovah Tehte pakhat na si kha midang hngalhter hna. (Isa. 43:10) Na chungkhat le na innpa hna nih Jehovah Pathian a biami na si kha an hngalh tikah buaibainak hna tawnghtham awkah a fawi deuhmi kha na hmuh men lai. Mozambique ram ah a ummi Francisco nih hitin a ti: “Ka nupi Carolina he, keimah he biatak kan hngalh tikah kan chungle kha mithi kan bia ti lai lo tiah kan chimh hna. Carolina a unu a thih tikah kan biakhiahnak cu hneksak a si. An phungphai ningin mithi ruak kha ti in an kholh hna. Cun aa naihmi chungkhat pawl cu mah ti kholhnak hmun ah nithum chung an it. Cu bantuk phungphai hna cu mithi thlarau hnemhnak a si tiah an ruah. Carolina cu mah ti kholhnak hmun ah a riak lai tiah a chungkhar nih an i ruahchan.”\n16 Francisco le a nupi nih zeitindah an lehrulh? Francisco nih hitin a ti: “Jehovah kha kan dawt i a lunglawmhter kan duh caah phungphai ah i tel ding kha kan al. Mah tikah Carolina a chungkhar pawl cu an thin a hung tuk. Mithi nan upat lo tiah sual a kan puh i kan i leng ti hna lai lo, a bawmh zong kan in bawm ti hna lai lo tiah an kan ti. A hmasa ah kan zumhnak kong kan chimh cang hna caah an thin a hun chung paoh cu kan zumhnak kong kha kan chim hna lo. Kan chungkhat cheukhat nih cun an zumhnak kong cu an chim cang cu ta tiah kanmah lei ṭang in an chim. Mah tikah Carolina a rualchan pawl cu an lung a hung dai deuh i pehtlaihnak ṭha kan ngei ṭhan. Cheukhat cu kan inn ah an ra i Baibal hrambunh in chuahmi cauk kha an kan hal.” Mithi kong he aa tlaiin kan hngalhmi biatak kha kan kilven ahcun zeitikhmanh ah kan ning a zak lai lo.—Rom 1:16 rel.\nNgaihchiatnak a Tongmi hna Hnemhnak le Bawmhnak\nHawikom ṭha nih cun dawtmi nih thihtaknak a tongmi hna kha an hnemh hna i an bawmh hna (Catlangbu 17-19 zoh) *\n17. Ngaihchiatnak a tongmi zumtu khat cungah hawikom ṭha si awkah zeinihdah a kan bawmh khawh?\n17 Zumtu khat pakhat nih dawtmi thihtaknak a ton tikah “hawikom” ṭha le “harnak i hrawm awkah” hrinmi unau si dingin kan i zuam awk a si. (Ptb. 17:17) A hleiin ngaihchiatnak a tongmi unau pakhat kha Pathian lung a tong lomi phungphai hna ah i tel dingin hneknak a ton tikah zeitindah “hawikom” ṭha kan si khawh? Ngaihchiatnak a tongmi hnemhnak pek awkah a kan bawm khomi Baibal phunglam pahnih i ruah hna u sih.\n18. Jesuh cu zeicah a ṭah, a sinin zeidah kan cawn khawh?\n18 “A ṭapmi sinah va ṭap ve u.” (Rom 12:15) Ngaihchiatnak a tongmi pakhat sinah bia chim kha kan i harh men lai. Zeidah chim ding ti kan hngalh lo hmanhah kan ṭahmi an hmuh tikah an intuarnak biapi ah kan chiah ti kha an hngalh lai. Jesuh a hawi Lazaruh a thih tikah Mary, Martha le midang nih an dawtmi le an hawi a simi Lazaruh kha an ṭah. Nili hnuah Jesuh a phanh tikah a rauhhlan ah Lazaruh kha ka thawhter lai ti a hngalh ko nain “Jesuh cu a ṭap.” (Johan 11:17, 33-35) Jesuh a ṭahmi nih Lazaruh a thihnak he aa tlaiin Jehovah intuar ning kha a langhter. Jesuh a ṭahmi kha a chungkhar nih an hmuh tikah Jesuh nih zeitluk in dah a dawt hna ti zong kha an hngalh khawh. Mah cu Mary le Martha caah hnemtu taktak a si lai ti cu a fiang ko. Cu bantukin unau pawl nih kan dawt hnanak le an zawn kan ruah hnanak an hmuh tikah an pawngah anmah a zohkhenhmi le a bawmmi hawikom an um i anmah lawng an si lo kha an hngalh.\n19. A ngaih a chiami zumtu khat pakhat kha kan hnemh tikah Phungchimtu 3:7 kha zeiti lam in dah kan zulh khawh?\n19 “Dai tein um caan a um, chim caan a um.” (Pct. 3:7) Ngaihchiatnak a tongmi zumtu khat pawl hnemh khawhnak a dang lamkhat cu an bia ṭha tein ngaihpiaknak thawngin a si. Unau pawl nih an intuarnak kong an chimmi kha ṭha tein ngaihpiak hna law ‘an bia a bultan’ hmanhah na thin hung hlah. (Job 6:2, 3) Jehovah Tehte a si lomi rualchan hna sinin hneknak a ton caah lungretheihnak a tong men lai. Cucaah amah he thlacamṭi u. “Kan thlacamnak a kan lettu” nih thazaang le a thiangmi lungthin a pek nakhnga Pathian kha nawl u. (Salm 65:1) A si khawh ahcun Baibal relṭi u. Asiloah thazaang a pemi an kong ṭialmi ti bantuk kan cauk chungin aa tlakmi capar kha rel u.\n20 Mithi kong le thlan chung i a ummi mithi hna ca i a ṭha tukmi hmailei ruahchannak kong biatak kan hngalhmi cu zeitluk tinvo sung dah a si. (Johan 5:28, 29) Cucaah kan biachim le kan tuahsernak in Baibal biatak kha ralṭha tein kilveng hna u sih law caanṭha kan ngeih fatin midang kha chim hna u sih. Satan nih mi kha biatak hngalhnak in kham awkah aa zuamnak a dang lam kong kha a hnu capar ah kan i ruah hna lai. Cun Pathian lung a tong lomi phungphai hna le khuachia rap he aa pehtlaimi nuamhsaihnak hna kha zeicah kan hrial a herh timi kong zong kan i ruah hna lai.\nMithi kong he aa tlaimi biatak hngalhnak nih zeitindah hnemhnak a kan pek?\nMithi kong he aa tlaimi Satan lihbia nih zei harnak dah a chuahter?\nMithi kong he aa tlaimi biatak kha zeitindah kan kilven khawh?\nHLA 24 Jehovah Tlang ah Ra U\n^ cat. 5 Satan le a khuachia pawl nih mithi kong he aa tlaimi lihbia kha hmangin mi kha an hlen hna. Mah lihbia nih Pathian lung a tong lomi phungphai tampi a chuahter. Hi capar nih cu bantuk phungphai hna ah i tel ve dingin midang nih an in hnek tikah Jehovah cungah zumhawktlak tein um zungzal awkah aan bawmh lai.\n^ cat. 55 HMANTHLAK FIANTERNAK: A dawtmi nih a thihtak caah a ngaih a chiami an rualchan pakhat kha Jehovah Tehte a simi a chungkhar hna nih an hnemh.\n^ cat. 57 HMANTHLAK FIANTERNAK: Mithi kong he aa tlaiin phungphai hna kha a hlathlai hnuah Jehovah Tehte a simi pakhat nih a rualchan hna sinah a zumhnak kong kha nem tein a chim.\n^ cat. 59 HMANTHLAK FIANTERNAK: A dawtmi nih a thih takmi Jehovah Tehte pakhat kha Khrihfa upa hna nih an hnemh i an bawmh.\nPhungchim Rian Kha Hlawhtling tein Na Ṭuan Maw?\nJesuh kha i Zohchunh law Daihnak Ngei\nThlarau Ṭhalo Doh awkah Jehovah Bawmhnak Cohlang\nLIFE STORY ‘A Ṭha Ngaingaimi Lungvar’ Kan Hmuh\nText Digital cauk download option VENNAK INNSANG (CAWN AWK CAUK) 2019 April\nVENNAK INNSANG (CAWN AWK CAUK) 2019 April


Laimi Ramthumnak Kan Phak Hnu i Kan i Chapmi Pakhat! – Chin 11 News\nLaimi Ramthumnak Kan Phak Hnu i Kan i Chapmi Pakhat!\nPosted By: victor victor August 27, 2020\nLaimi ramthumnak ummi nih “Bia el tthawng” kan i chap rih\nLaimi ramthumnak kan phak hnu in kan i chapmi pakhat ah ka ruahmi cu “Bia el tthawng” hi a si. Laimi ramthumnak kan phak hnu in “bia el kan tthawng” tuk hna. El car i bia el kan hmang. Mah nak kum upa deuh zong bia el. Mah nak cawnnak sang nei deuhmi zong bia el. Mah nak a thei le a fim deuh zong bia el. Hruaitu zong bia el. Bia el tthawng hi thil ti khawh le fim le thil tampi a theihmi phun ah kan ruah. Bia el tthawng in boih (degree) pek siseh law Laimi ramthumnak a phanmi boih (degree) a lami/a hmumi kan tamtuk cang lai. Bia el tthawng tuk cu huat a tlai tukmi zia a si. Laimi cu bia el hi nuamhnak phun in a ruatmi a hmangmi zong kan um. Umhar phen i tuah ding phun ah kan ruah cang.\nUS ram zongah kum saupi kan um cang ko nan US ram tuanbia kong kan rel bal lo. Kan thei lo. Nan nichiar tlawmpal te kan hmuhmi le kan tonmi chung in heh tiah a thei tuk le a hngal dih bantuk in biachim kan hmang. Mirang hmai ah mahti khin va chim law mihrut ah an in ruah lai/a thluak hman lomi ah an in ruah ko lai. US ram tuanbia kong hna ah kan theih lo bu piin mi bia va el len ding kan si lo. A theimi, a relmi le a cawngmi chimmi tuk kha ttha tein ngai ko u sih.\nLaimi bia el ning phun hi cu hruh bia el, ruahdomhnak sawh i bia el, pakpalawng bia el, santlaihnak le tthathnemnak um lo bia el, caan dih men le caan paam hmai men bia el, i siknak le i huatnak men a chuahpitu bia el, i tthen cheunak men a chuahpitu bia el, theih hngalhnak i chap ding a um lomi bia el, kan thlarau thazaang a hrawktu men a simi bia el, le a dik a hmanmi a hrawktu men bia elnak phun lawngte an si.\nBia el kan huam ning phun hi mi nih a fim, thil a thei ngai ve ka ti hna seh ti duhnak men phun a si. Cauk zong ukkhat zong rel bal ve lo. Thawngpaang (news) zong ngai fawn lo. Mifimthiam deuh ttialmi ca zong rel fawn lo. Lai pawl i thawngpang ttukttak tete an ttialmi hei relmi chung in le nitin rianttuannak i tlawmpal te hei hmuhmi le theihhmi chung lawng in heh tiah biachim i mi bia va el len kan hmang. Michim chinmi tlawmpal te hei theih chinmi chung in hehtiah mi bia el kan hmang. Theihmi le hngalhmi neih ttung loin heh tiah mi bia el tthawng tuk hna hi hruh phunkhat a si ve. Khrihfa kan cawnpiaknak he zong a tlak bak lomi ziaza a si. Bia el a tthawngtukmi cu hawi zong nih an rem hna lo. An umnak poh ah buainak a chuak peng lai.\nKan Bible chung zongah Bia el san a tlaih lo ning le a tthathnem lo ning le hruhnak men lawng a sinak kan hmuh. 2 Timote 2:23 “Bia i al lengmangnak, hruhnak men le zeihmanh hngalh set ttung loin i al lengmangnak hi hrial i zuam, zeicahtiah hi bantuk bia i al lengmangnak cu i siknak ah a dong ti kha na hngalh.” Paul zong nih Timote kha bia elnak hrial ding a fial. Laimi ramthumnak a ummi bia al hrial cang ve hna u sih. Bia elnak in i thahnak tiang a chuak kho. Bible nih a kan cawnpiakmi cu fimnak le theih hngalhnak neih duh ahcun mi biachim kha lungsau te le ttha tein ngaih ding lawng a kan cawnpiak.\nNa theih na hngalh ttung lomi kong ah hehtiah bia elnak i na va tel ahcun hruhnak le santlai lomi chungah ka lut ti kha va philh hlah. Fim kan duh le a thei hngal vemi si kan duh ahcun kan nak in a theihmi biachim kha ttha tein ngai u sih. Kan nak in cawnnak a neimi biachim kha ttha tein ngai ko u sih. Kan nak upa le hruaitu te biachimmi kha ttha tein ngai ko u sih. Mah ti cun khrihfa ttha zong kan si lai i a fimmi le a hlawhtlingmi zong kan si fawn lai.\nBia el a tthawngtukmi cu Khrihfa ttha zong an si kho bal lai lo. Ref: Van Tum


Breaking News: Tlangval Stallone Lalhriatpuia Nih Accident In Mual A Kan Liam Tak Ee – The Cherry Par\nBreaking News: Tlangval Stallone Lalhriatpuia Nih Accident In Mual A Kan Liam Tak Ee\nDecember 12, 2020 Cherry News\nMaw vawleipi thawngpang tha theih a um bal hrimhrim ti lo maw ti awk in tuzan zongah kan unau Mizoram ram ah thihnak kan tong than hoi, a poi kho taktak a si. Tuzan suimilam 8:27pm hrawngah Aizawl khualipi AR Canteen zawn ah Motor bike in a kalnak ah hin tu bantukin accident a ton hi a si. Saron veng ah Truck pakhat he an i ton sual caah a hmun ah a thi hi a si tiah thawngpang theih a si. A tanglei ah hin fiang deuh in thawngpang theih na duh ahcun Mizo ca in an tialmi hi relchap khawh a si.\nBreaking News: Zanin dar 8:27 khan Aizawl AR Canteen zawn velah Bike-a tlan Tv. Stallone Lalhriatpuia, Saron Veng, chuan a hmaa Truck tlanlai lehpelh a tumna lamah chesualin a inbarhluta vanduaithlak takin a hmunah a thi nghal a ni.\nZUALKO Hming: Tv Stallone Lalhriatpuia, Kum: 30, House No: B 7/6, Khuangchera Section, Saron Veng, Thih ni: 12.12.20 Dar 08:27 PM. Sawrkar thuchhuah zulzuiin mi 35 aia tam awm khawm phalloh a nih avangin veng mipuite hriattiamna kan ngen nghal a ni. Secretary, Saron Branch YMA.\nHi thawngpang zong hi relchap khawh a si. Biden Buancomi a Khupthal Lehpiah dingin Texas nih Tazacuainak a Tuahmi cu US Supreme Court nih a Hnonpiak. President-election Biden buancomi a khupthal lehter dingin Texas nih tazacuainak a tuahmi cu Friday ah khan US Supreme Court nih a hnonpiak. Cu ti hnonpiak than an si mi cu electoral vote sungh hnu i caan saupi chung tazacuainak a tuahtu Trump le a minung pawl caah cun zatlaak nak faak taktak khi a si. Tutan SC nih biachahnak a tuahmi hi Trump le tutan tazacuainak a tuahtu GOP state attorney general 18 le House Representatives 126 caah fahnak ngan taktak bantuk a si. Biden nih electoral vote 306 a hmuhnak swing states a si mi Wisconsin, Michigan, Georgia le Pennsylvania ah Biden buancomi hrawhpiak duh ah tazacuainak an tuah hi a si. Friday ah khan nawlnak (tazacuainak) an tuahmi cu an hnonpiak hna. Amahbelte minthut tein order an chuahmi cu a si rih lo. Asinain, state dang hna nih anmah le an elections an tawlrel ning kongkau ah Texas nih nawl a ngeih khawh hna lo zia, SC nih a hmuhning a langhter.\n“State dang pakhat nih amah le a election te a tawlrelmi kongah Texas nih amah lei kheel in a duhnak a langhtermi hi phung he ai remmi a langhter kho lo. A dang ceihrih lo in chiah rih mi biasu pawl zong hi i remlo nak a chuahtertu thil a si, tiin hnonpiak an si chih,” tiin biachahnak nih a langhter. State pakhat le pakhat karlah ah bia a ummi a um (interstate dispute) cucu SC nih ngaihpiaknak (hearing) a tuah ding hi a rian bak a si, tiin kannih nih kan hmuhning a si ve, tiah Justices Clarence Thomas le Samuel Alito nih an hmuhning an chim ve. Biaceibawi lei in lungtlinpi lo nak cu a um ko. Asinain, hi biaceihbawi 2 hna hi anmah conservative bawiceihbawi an si. A donghnak ah cun Texas ralchanh in biathlatu a dang biaceihzung members 7 tu an dirpi than hna, tiah theih a si. “Keimah ka hmuh ve ning te ah cun, kan i ngeih cia mi phunghrampi chungah ai khumh kho mi capaar in an chuahpi mi tazacuainak hi hranhramlo in kanhmah nih hnonpiaknak nawl kan i ngeih lo, tiah ka ruah. Cucaah, kei ka duh ning ah cun, tazacuainak capar hi tin ko hna seh, asinain a dang khamh (sunghnak chungin luatter) hei ti bantuk tu khi cu pek ding an si hnga lo. Cun a dang biasu kongkau ah ka ruahnak langhter ka langhter lem lo,” tiin Alito nih a tial. Cu a tialmi cu Thomas zong nih a zawn ve.\nBiden nih vote 81,000 in Trump a hleihnak Pennsylvania ah state chungum Trump a tanhtu Republican pawl nih nanhmeh cang mi Biden buancomi hrawhpiak dingin tazacuainak an tuah. Cu kong cu tutan zarh thokka tein khan luri lakin an buaipi hnu ah a tu bantukin biaceihbawi pawl nih order (nawl) an chuah hi a si. Tutan election ah vote a tomtom in an fir. Cucaah cun, election results hi dotla a si lo, ti rumro cun Trump le a mithi lalaang pawl nih lihfangfaak in caan saupi chung an aukhuang. PA ah le SC ah tazacuainak an tuahmi hna hi, cu vialte i cawlcangh sek len bu i a nehhnungbik an sunghnak a langhtertu an si. Trump nih election hnu i tazacuainak a tuahmi vialte vaampang (wall) chonkanh a si cuahmah ko cang. Tutan zarh i SC nih hnung an chiittaak cang mi le, Biden buancomi a tlaangkawmpiak dingin Dec. 14 i Electoral College tonnak an tuah te tik ko ah khin sunghlei lawng a panh cuahmah cangmi a tazacuainak strategy hi a thih bak in a thi lawlaw cang lai.\nGeorgia, Michigan, Pennsylvania le Wisconsin hna nih hin virus ruangah an state chung votepek ning system hi an thlen riangmang i mail-in ballots thlaknak lam kaupi in an onpiak hna. Cucaah an aiawhtu electors pawl hi vote thla senh ding an si lo, tin tutan zarh thokka ah khan Texas nih tazacuainak a tuah. Cun, hi state 4 hna hi Biden i a electors pawl namhnehter rih lo i, Monday i Electoral College tonnak ah vote thlakter hna rih lo dingin SC ah nawlnak an tuah. Cu rualrual in cun, hi state 4 i Biden buancomi zong hi dotla lo ah chiahpiak i, GOP nih an ukmi state legislatures pawl nih Trump maw, asiloah Biden dah buancomi a si, ti hi vun thanh hna seh, tiin nawlnak an tuah chap rih. Texas nih luantuk in nawlnak a tuahmi hi biaceihzung nih a hnonpiak te ko lai, tiah election law experts pawl lakin minung tamdeuh nih an zumh.\n“Election results cohlan lo dingin Texas nih tazacuainak a tuahmi nih hin ninghngaltuk lehpek in kan law kalhmang a serhsat a si,” tiin PA attorney general nih Thursday biachimnak ah faak taktak in lehnak a tuah. “Hi bantuk serhsatnak hi ahohmanh nih an nolh nakhnga lo piangraangtein biakaa thlah u law a tha,” tiin biaceihbawi pawl cu thazaang a pek hna. “Election Day hnu in khan, vote a tomtom in fir a um, tiin le, kan election a dikfelnak sawksaam duh in ram pumpi cuul in State le Federal courts kipah tazacuainak cu tilian bangin an kalpi. A chachap lo ah a tu ah lihfangfaak bakin Texas a vun aukhuang ve hoi rih,” tiin Attorney General Josh Shapiro (D) nih a tial.\nState le federal courts i Trump campaign le a minung pawl an tazacuaimi an sungh hi voi 50 lengkai a si cang. Case pakhat te lawngah an hlawh a tling. Cucu PA ah mail ballots tlawmte i hmuhchap khawhnak ah a cang ve. Lower courts pawl i kan sunghmi tham hi cu Supreme Court i phaak khawhnak dingah kaudeuh in timhlamhnak a kan ngeihter kho tu dawh a si lehlam ko cuh, tiin Friday hlan chung paoh kha cu Trump a legal team pawl nih an sunghmi vialte cu tinbawisii an thuh hna. Friday biachahmi he pethlaiin comment an hal nain White House nih a pe let hna lo. Credit: Chelsea Bawi\n← Kum 800 Hnu Ah Christmas Arfi A Lang Tthan Lai\nTutan President Trump hi mipi nih thimfung adik mi in atling tiah ati kho tu Biaceih bawi Cheif Justice Robert le achangtu Samuel hna nih →\nThantlang Palik Inn Thlang Khuasa Inn 80-100 karlah Cu Khuaci An Mui,Lam Loin Palik Nih An Chiah Hna\nJoe Biden khuakhan cu a amolhmi an ti cang.\nPresident Donald Trump na duh lo kha minung a phung si ko\nTrump Hmahmuah Mi Tuluk Cu Biden Nih Avoikhatnak A Hun Khawn Chap\nJoe Biden Cu A Pawng Ummi Hna Siarem Lo Ngai In A Tuah Hna


Isaiah 16 (Isaiah 16)\nHakhaKawlCa kDal 16Cang\nMoab Ram In A Zammi Judah Ram Ah An Kal\n1Thetse ram i a ummi khua Sela khua in Moab mi nih, Jerusalem khua i bawi a simi sinah laksawng caah tuufa pakhat an kuat. 2Arnon tiva kam khan an hngah i zei tuah awk hngal loin an i chawk lengmang, vate fano an bu chungin an lak hna i an thla lawng an bengh lengmang bantuk khi an si. 3Judah mi cu an thawh hna i, “Zeitindah kan um lai, kan chim tuah u. Chun ni lin ah naidem a demhtu thing bangin kannih cu kan huppheng tuah u, nan thladem tangah cun kan dorter tuah u. Kannih cu ralzam kan si, ahohmanh nih an kan hmuh khawh lonak ding hmun ah kan thup u. 4Nan ram chungah kan umter u law, kanmah hrawh a kan duhtu hna sin khan kan huppheng ko u,” an ti hna.\n(Hremnak le rawhralnak kha a dong lai i ram a hrawktu kha anum ti lai lo, 5Khi tikah David tefa pakhat cu siangpahrang a si lai i a mi kha zumhawktlak le dawtnak in a uk hna lai. A hmaanmi thil tuah ah khan a khul a rang lai i mi kha dinnak cu a tuahter hna lai.) 6Judah mi nih an i thawh i, “Moab mi cu miporhlaw ngaingai an si kha kan theih. Miruamkai, mizum an si kha kan hngalh, sihmanhsehlaw an tluangkhawnnak cu pakpalawng an si,” an ti.\n7Harnak an in caah khan Moab mi cu an ṭap lai. Kir Heres Khua i rawl thawthaw an rak ei tawn kha an lung ah a hung pem tawn lai i an dihlak in an ṭap tawn lai, lung dong in an um lai. 8Heshbon khua lo hna le Sibmah khua mitsur dum hna cu an rawk dih — miphun hna uktu bawi lunglawmhtertu zu a chuahnak mitsur dum kha an rawk dih. Voi khat cu a mitsur ruang kha nichuahlei ah Jazer khua tiang a zam i thetse ram zong kha a va phan, cun nitlaklei ah Rili Thi ralchan tiang a phan. 9Sihmanhsehlaw atu cu Jazer ka ṭah bang khan Sibmah khua mitsur ruang cu ka ṭah ve hna. Heshbon le Elealeh caah ka mitthli a tla, zeicahtiah mi lawmhternak dingah kumvui zeihmanh a um lo. 10Rawl tampi a rak chuahnak lo ah khan atu cu ahohmanh aa lawmmi an um lo. Mitsur dum chungah khan a aumi siseh, hla a sami siseh, ahohmanh an um lo. Ahohmanh zu ser awkah mitsur thei a nengmi an um lo, lunglawmhnak au thawng kha a dong cang. 11Moab caah ngaihchia in ka hram i Kir Heres caah lungfak in ka ai. 12Moab mi hna nih thla cam awkah tlang cung hmunthiang ah an kal lengmang le an biakinn i an kal lengmang cu alak ah an tha lam an i bat men, zeihmanh a ṭhathnem hna lai lo. 13Hi bia hi Bawipa nih Moab kong ah a rak chimmi bia a si. 14Cun atu cu aa thawh i, “Kum thum chung hrimhrim ah Moab rumnak cu a lo dih lai. A mi tampi hna chung khan tlawmte lawng an tang lai i cu hna cu a der a thawmmi an si lai,” a ti.)


Tleihhrem Case In Minthang Mi Model Suesha Htet A Tlerkhawng ( Video) - JM News\nKawlram hlasak thiam Issani cu Model Suesha Hte nih aka tleihhrem tiah taza rak cuai hnu in kawlram pi ah hung linsa taktak mi ah a hung i chuak, voitam lak te biaceihnak zung kai caah a kai lo tiah tiah mi tampi nih an rak tial lengmang.\nDantatnak um rih lo in kum khat leng bak zung an phan lengmang, Model Suesha Htet nih biaceihnak zung na kai lai lo maw tiah biahalnak a ka tuah mi Media pawl phungning tuanvo kan lak cang hna lai tiah a chim. Zung kai ka piat si lo rian bei ka tuan cu a ti hna.\nIssani zong hi a hramthok ahcun ngeihthiam ding in ka tuak ko, asinain catial thiam minthang pakhat nih Model Suesha Htet cu fak nawn in ca a tial hnawh cu lawng si lo upa lungfim ngai asimi a min langhter lo mi nih ngeihthiam ding in a hal ko nain, nungak tlangval karlak buainak asi tiah a chim than caah ka thinlin ngeihthiam ka tim ti lo tiah a chim. Issani nih ka inn ah aka rat hnawh i aka tleihhrem ko cu tiah achim. Video in tlingte in rak zoh ve.\nRelated Topics:Celebrity, Myanmar


October 16, 2021 Falam Pengchung Kah dohnak Hnu bik Update\nMain Editor October 16, 2021 Leave a Comment on October 16, 2021 Falam Pengchung Kah dohnak Hnu bik Update\nOctober 16| Falam Peng chung kahdohnak ah CNA, CNDF, CDF nih Taal khua pawng ah a taap mi SAC ralkap motor 7 an hrawhpiak cang hna, tiah kan theih. Hi hna hi Kalaymyo-Falam in Hakha lei ah kal aa tim mi an si i motor 60 tluk chung ah 7 an hrawhpiak cang hna.\nHliam mi 20 in 30 kar an si cang lai. A thi mi zong an tam cang lai nain fiang in theih a si rih lo. Taal ah hin an hren hna. Falam lei zong kir kholo, Hakha lei zong kir kholo in an tuah hna. Kiangkap khuami zong kan zaam dih, tiah min langhter lo mi kiangkap minung pakhat nih The Hakha Times ah a chim.\nHi hna pawl zuanhnawh ding ah Hakha um SAC ralkap pawl zong an ra i CNA le CDF nih an nam hna i Hakha lei ah an kir than tiah theih a si. Atulio Falam Peng kahdohnak he pehtlai in SAC ralkap nih Rialti khua 10 an khangh dih, Thlanrawn khua inn 12 hrawng an khangh i Tuphei khuami 2 an thah hna, tiah kan theih.\nOct 14 lio ah khan Falam in a chuakmi Tank 2 telh in ralhrang mawtaw rual hna cu Falam peng chungah CNA, CDF le CNDF nih Oct 14 le 15 ah an kah hna hi a si. Kahdohnak i a thimi le hliamtuarmi hna kongah tuanvo ngeitu hna nih Azat fiangfai tein fehtermi le thanhmi a um rih lo.\nCNF chimnak nawlngeitu Salai Htet Ni nih cun “Kan hmunpi an naih khawh lonak dingah kan kham lai. Cun an rak naih khawh zong khi va si ko sehlaw kir than ding a fawi ti lai lo” tiah a chim. Credit The Hakha Times\nAtu Lio Mipi Nih Theih Kan Duh Ngai Mi Falam-Hakha Karlak Kahdoh Nak Thawngpang →\n← Falam Peng Chungah Inn Tamtuk A Kaang, Cun Khua 7 In Minung 4,000 Hrawng An Zaam


UNGA Biakhiahnak cungah Malaysia A Lawm, SAC nih A Pawm Lo – TIMES OF CHIN NEWS\nJune 18 ah tuah mi UN General Assembly nih Ralhrangbu cu zei ram hmanh nih hriamnam zuar lo dingin a phih hlei ah 2020 rampi thimnak zah ding le Daw Aung San Suu Kyi tel in an tlaihmi vialte chuah dingin biachahnak an tuah.\nUN Assembly biachahnak he pehtlaihin ASEAN chungtel Malaysia nih kawlram buainak thatnak lei a panh khawhnak dingah kan duhning zong kan langhter cang bantukin UNGA biachahnak cungah kan lung a lawm tiin June 18 ah cathanh a chuah.Ralhrangbu nihcun mah biachahnak hi kap khat lei lawng ruah in tuah mi a si.\nKan ram thithruainak ah hnahnawhnak a kan pe mi zei thil poh kan pawm lailo tiin June 19 ah cathanh a chuah ve. Ralhrangbu sin ah hriamnam zuar phihpiak ding agenda hi May thla UN tonpumhnak ah Liechtenstein nih draft a chuah pi mi a si.\nMah biachahnak hi kutthlernak in tuah mi a si i, UNGA a kai khawh mi ram 159 lakah ram 119 nih an pawm, ram 36 cu karlak ah an um. ASEAN chungtel ram 10 ah Indonesia, Vietnam, Malaysia, Singapore, Philipine ram hna cu biachahnak a pawm mi an si. Thailand, Lao, Brunai, Combodia hna cu a karlak a um mi an si. Credit: The Chin Post


CNLD KAN DIRKAMH HRIMHRIM A HARH NAK ARUANG, A FIANG BAK HIH – The Chinlung Post\nCNLD Kan Dirkamh Hrimhrim A Harhnak Aruang.British uknak in Burma nih zalonnak a hmuh lai ah khan tlangcungmi zong lungtho thanuam tein kan i tel ve khawhnak caah General Aung San nih biakam a rak ngei. Nehgingpoa Kipgen nih a tialmi Democratisation of Myanmar ah kan hmuh khawhmi cu, Myanmar (formerly Burma) zalonnak caah timhtuahbak ngei dingin Panglong Conference an rak kawhmi ah tlangmi zong kawh ve an rak si.\nCNA nih thazaang he hriamnam he an colcang, cubantuk colcanghnak cu politics zongin dirkamh an herh, cucaah, lungkhat tein kan dir khawhnak caah CNLD rak dirkamh cio u. Kan ram Chin State hi kawl pawl nih an uk dih cang, an ramchung i a ummi kan si caah uknak nawl cu nei ko hna hmanhselaw kan miphun sinak vialte kan humhak khawhnak caah federal uknak kan ngeih hi a herh tuk hringhran timi philh hrimhrim hna hlah u sih, na miphun na dawt ahcun CNLD rak vote hrimhrim u.\nAtu hi politics leikapin Chin miphun lungkhat tein kan dir timi langhternak caah CNLD nih teinak a hmuh hrimhrim a herh, kawl pawl nih an miphun party hmanh nih an ramah teinak an hmu kho lo tuah a kan nehsawh lonak hnga rak dirkamh cio u. Na miphun a mualpho lonak caah CNLD rak dirkamh hrimhrim dingin mikip kan sawm cio hna. By, Ventea Hlawnching\nNA KAA RIM CHIAT RUANGAH LUNGRE THEI IN RAK UM HRIMHRIM TI HLAH


Chin Miphun Kan Covo cu Ho Sinah Dah Kan Lak Lai – Hakha Cherry\nChin Miphun Kan Covo cu Ho Sinah Dah Kan Lak Lai\nA sau pah lai caah lungsau tein rel dingah kan sawm hna. Myanmar Siangpahrang hmasabik cu Anawrahta a si. (AD 1044-77) kar Myanmar ram a rak uktu a si. Anawrahta chan ahhin Mon Siangpahrang cu Manuha a rak si. Kawl hlan ah Mon hi Siangpahrang, Biaknak, Caholh a ngei hmasami miphun an si.\nAnawrahta nih Manuha cu a tuk i a tei caah Buddhism biaknak cauk (Pittaka tungpung), Pali cathiam Mon Phungki pawl le kutzung thiam pawl a tlaih hna a tlun pi hna i Bagan ah Buddhism biaknak cu a rak tlunpi. Cu thawk cun Anawrahta nih “To be Myanmar, To be Buddhist -ဗုဒ္ဓဘာသာ မြန်မာလူမျိုး” timi nawl a rak chuah i a pennak chung ummi paoh nih Buddha biaknak cu an rak biak dih.\n1947 ah Kawl, Kachin, Chin le Shan nih Panglong hnatlaknak min kan thut hnu 1948 Jan 4 in ramkomh (Union of Burma) cu dirh a si. Hi ramkomh hruainak ah hmanmi 1947 phunghram cu U Chan Htoon (1906-1988) hruainak in tialmi a si.\nU Chan Htoon cu Kawl nih catial thiam minthang le kumzabu 20 chung Kawl Nationalist lak ah an i uar bik mi Thakhin Ko Daw Hmine (1876-1964) hnuzul a si. Thakhin Ko Daw Hmine nih a rak chimmi cu “Kawlram hi miphun pakhat, Biaknak pakhat, Caholh pakhat aa hrawm dihmi ah kan ser lo ahcun kan innpa ral in kan iveng kho te lai lo” tiah Nation Building a duhning style kha a rak chim. Cu pa hnuzul U Chan Htoon hruainak in phunghram cu hun tial a si tikah, U Chan Htoon lila nih a hnu ah a chim than mi cu “1947 Phunghram hi Union muisam in ser mi cu a lo nain a chung taktak cu Unitary a si” ee a ti.\nCu phunghram cu itlaih in Parliamentary Democracy System in U Nu nih 1948-1962 tiang a kan hruai. (1958-1960 kar bel kha အိမ်စောင့်အစိုးရ timi Newin hruaimi Ralkap nih caankar ram an rak hruai). 1961 ah U Nu nih Parliament chung bak in State Religion timi Buddhism cu rammi dihlak nih kan biak lai timi biatlang a hun chuahpi. Kha khan kan Pa Pu Hrang Nawl zong ramtang ah zaam in hriam a tlai. Kachin Miphun hriamtlai phu (KIO) zong kha khan an ithawk.\n1962 in Newin nih a kan uk i 1966 ah National Language policy a chuahpi i tlangcung miphun pawl kan holh le kan ca thah hram an thawk. Sianginn Textbook vialte aa thleng, aa nawnnok dih.1988 rampi buainak hnu in Saw Maung nih a hun kan uk ve. 1989 ah Saw Maung nih cun Independence kan lak ka in kan hmanmi kan ram min Union of Burma cu Union of Myanmar tiah a thlen. Anawrahta, Thakhin Ko Daw Hmine, U Nu le Newin le hmaban kha pehzulh.\nThan Shwe hruaimi Ralkap nih Phunghran an ser i 2008 Constitution tiah kan auh. Khi Phunghram zong khi zoh tikah Kawl miphun i an identity a simi Biaknak, Caholh le Nunphung kha papek in le hrambunh in tialmi a si zia a lang.\nKawl hruaitu hna nih ram an serning (Nation Building) hi zoh tikah kan ram pi hi Nunphung, Caholh, Biaknak pakhat aa hrawm dihmi Miphun Pakhat ah kan ser lai timi Policy (Burmanization) an itlaih zia fiang tein hmuh khawh a si.Kan Miphun Covo a simi kan biaknak zalonnak, kan caholh le kan nunphung kilven le thanchoternak hna hi Ralkap uknak hlan Parliament Democracy chan tein kan sungh cangmi an si.\nCucu kan ifian a herh. Karen le Kachin kan unau hriam an tlaih kha Ralkap chan ah a silo dahkaw! Burmanization doh ruah ah dahkaw ral an thawh iaii.Cucaah tlangcung kan hawile nih an ifian dih cangmi kan Miphun Covo a kan chuttu hi hodah an si? Zeitindah an kan chuh? Zeitindah kan lak than lai tihi kan ifian a biapituk cang.\n2015 NLD chan kan phan kan thimmi kan miphun palai hna kha hluttaw chungah kan miphun kong zalong tein chim kho loin an ttem hoi hna. Political right an kan chuh khi a si ko. Tutan thimnak zongah tlangcung kan unau 1.3 million leng thimfung thlaknak covo an ngeihmi an chuh hoi hna.\nTu ah Tlangcung miphun hna nih kan sungh ciami covo lak khawh thannak lam le kan ngeihchun covo pakhat te cu Miphun party in ramkhel ah kan luh khawhmi hi a si. Cu lam lawngah NCA lamthluan in 2008 Phunghram remhnak ah kan itel kho lai. Kawl hrambunh Party ah kan luh ahcun miphun covo kong kan chimrel kho lai lo, kan Miphun hriamtlai he kan ibawmh khawhnak lam umchun cu Miphun party nih thimnak ah teinak kan hmuhnak lawngin a si.\nCucaah kan miphun covo aa fiangmi vialte nih cu kan sunghcia kan covo cu kan lak khawh than nak dingah kan Miphun ramkhel party ah kan thimfung hi pasal kuttum rengh le hacang rial buin thla cio dingah kan sawm hna!Kan Miphun Covo lak than dingah Tizut loin Lungrual Caan Cu Riangmang cang lo maw?Credit-Salai Ngun San Aung\nDemocracy ram kan si rih lo nak Aruang paw.\nUNHCR an va panh nain Obama Chan kha asi caah UNHCR zong nih an rak cohlang hna lo.


LAI TLANG AH AKARH NGAI MI THIL TTHA LO HNA - TIMES OF CHIN NEWS\nLAI TLANG AH AKARH NGAI MI THIL TTHA LO HNA\nApril 11, 2019 thawngthawng KNOWLEDGE 0\n1. BAIBAL I A UM LOMI, PHUAHCHOM THLARAU RIANTTUANNAK\n2. AIDS LE THISEN IN CHAWNH KHAWHMI ZAWTNAK\nVawlei cung ah mihrutbik mi hna cu mah le mah hmanh ai daw lomi hna kha an si. Mah zawnruah hmanh a hngal lomi hna kha an si. Vawlei cung pumpi nih condom hmang loin nupa sinak an tuah ngam ti hna lo. Thisen i check hmasa loin tthitumhnak an tuah ti hna lo.\nUSA ram pakhat lawng ah condom hi kum khat ah 450,000,000 an zuar khawh. Nupa sinak i ichawhkhawhmi zawtnak ngeih le ngeihlo theih asi lomi minung he condom loin nupa sinak an tuah ngam ti lo. Asinain kan Laitlang ahcun i tthitumh lai ah thi i ceck hi a tu tiang kan hmang rih hna lo. Tthit-umh hlan i thi check kong chim ahcun ai tthen tthan dingin an um dih hna. Lai Tlang ah condom an zuar lo nak khua a tam. Cun, Laimi cu pakhat le pakhat kan i theihhngalh dih caah condom kha an zuar ko zongah an caw ngam hna lo. Asinain nupa sinak i sum kha a um hlei lo. Cunihcun AIDS, B-rungrul, C-rungrul cu kan Laimi lakah a karh ter ngaingai. Hihnu zongah a karh chin lengmang rih lai. AIDS, B-rungrul le C-rungrul nih a thahmi kan Laimi hi kan karh chin lengmang cang.\nAngaingai ti ahcun hi damh khawh ti lomi nupa sinak in i chawnh khawhmi zawtnak rungrul hna nihhin atulio kan vawlei cungah ram hrutmi le ram sifaakmi lawng hi a thah lengmang mi hna zawtnak a si. Laimi cu condom kan hman hna lo caah hi zawtnak hi a karh hlei ah lakfa pawimi zong kan karh chin lengmang ko lai.\n3. HOLH PHUN DANG/BIAKNAK PHUN DANG\nLaimi nih Kawlrawn le ramdang ah kan peem chin lengmang. Kawl miphun tlang cungah an kai chin lengmang ve. An biaknak an rak i ken, an Pathian an rak i phurh. Lam a vun tthat chin lengmang cang lai caah hmailei ahcun Muslim le Hindu tehna zong kha khua an vun sa ve te hna lai. Kham khawh nak nawl kan ngei hna lo. Kham phung zong an si fawn lo. Mi cheu cu kan Laimi he an i tthium hna lai i an biaknak chungah an luh pi te hna lai. Lai Tlang ah kan hman bikmi holh hi Kawl holh a si zau lai. Thlanglei Lai Tlang ahcun khuapi minung hnarcheu nihcun Kawl Holh an hman cang.\n4. BIKE IN THIHNAK LE KHAWNDENNAK\nLaimi lakah bike a ngei lomi cu ke a ngei lomi bantuk ah i ruah a si cang. Khuapi deuh ahcun inn kip nih ngeih dih ngawt a si cang. Aroh hlanah Khuate lei zong nih inn kip nih an ngeih dih zau cang lai. Inn kip nih an ngeih lawng siloin inn khat pahnih/pathum ngei zong an tam cang lai. Atu zongah ke in khualtlawn a um ti lo. Motor bike ngeih cu a sualnak a um lo. Asinain zurit bu a hmangmi le luchin (Helmet) lo i ai citmi kan tam caah bike nih a kan thahmi kan tlawm ti lo. Hliamhma a pumi kan tlawm ti lo. Hmailei zongah a hmangtu kan tam deuhdeuh lai i bike i i hliamnak le tihlohnak cu a karh vima ko lai.\n5. TI HARNAK\nLaimi cu kan theih hngalhnak le kan cawnnak a tlawm caah uico bantukin mah bawhnak saphaw a ttammi kan tam. Kan khuaram thing vialte a herhnak he a herh lo nak he kan hau dih ngawt. Thingram a dih, ramsa an dih, ti hna a cat. Matupi i Lemro Tiva cu kan hngakchiat lio i kan rak i lio tawnnak kha a reu dih ngawt cang. Bongtala Tisor zong ti fate lawngin a tla cang i zoh ding a um ti lo. Tisor zoh i a kalmi nihhin Tisor tu zoh lo in lungpang tu kha an zoh deuhmi a si cang. Than Tlang Lahva le Thing Va zong a reu dih dengmang cang.\nHmailei ahcun Tio le Bawinu zong hi an reu ve te kho men.\nTiva pi hmanh an reu ahcun tiva te, tidin dingah kan i laakmi te hna hicu chimhau loin a reu zau ding lawngte an si. Tiva te an reu dih ahcun Laimi nih ti loin zeitindah khua kan sak lai? Kan Lai Tlang hmun dawh kan timi hi ti kan ngeih lo ah zeitindah khua kan sak khawh hna hnga? Lai Tlang khuapi Tidim, Falam, Matupi, Mindat, Hakha, Than Tlang hna nih tthla caan ah harsatnak kan ngeih bikmi cu ti kong buainak hi a si cang. Atuning tein kan ram hi kan hman hna ahcun tuhnu kum 50 ahcun Lai Tlang ah dinti a dih khomi a si.\n6. THIKAI ZAWTNAK LE ZUNTLUM\nLaimi kan si arak fah tuk i lo kan rak tuah mi, thing ka phurh mi, adang rian hrang kan rak ttuan mi, sa kan duh ning in kan rak ei khawh lomi, facang buh a man a faakmi kan rak ei khawh lomi, Bike kan rak ngeih lo caah kan ke tein khual kan rak tlawnmi vialte hi kan caah ngandamnak ttha bikmi a rak si.\nAbikin thikai zawtnak le zuntlum zawtnak chungin a kan khamhtu an rak si. Asinain atuahcun kan Laitlang ah thingphurh a um tuk ti lo. Lo tuah lomi zong hnarcheu deng kan si cang, ke in khualtlawn a um ti lo, rawl thawthaw a ei khomi an tam cang. Asinain kan taksa ngandamnak nih a herhmi cawlcanghnak kha ahlei in kan tuah ti fawn hna lo.\nCucaah cawlcanghnak um lo ruang le eidin i sum lo ruangah a chuakmi thikai zawtnak le zuntlum zawtnak cu kan Laimi lakah a karh chin lenmang lai ti cu a fiangmi a si. Tu chan ahcun hngakchia zong lam naite thil chawk hmanh kha bike locun rianfial khawh an si ti hna lo. Bike hi kan nunnak ah tthen awk a ttha ti lomi thil pakhat a si cang. Lai Tlang a ummi Laimi cu thau kan uar ngai fawn hna caah kan i thau ter chap hna lai i thikai le zuntlum zawtnak nihcun kan ram a cul dih te men lai.\n7. PHONE RUANGAH MIT TTHA LOMI\nLaimi nih kan uar bikmi adang pakhat cu smart phone hi a si. Kan komh bikmi zong hi smart phone a si. Upa lawng si loin hngakchia, bawhkeuh zong nih phone cu an uar tuk i upa tlukin an thiam ve. Asinainan mit nih a celh lo. Korea pawl nih an chimmi cu, Korea ahcun hngakchia nih phone an hman tuk caah hngakchia cheu thum ah cheu khat cu an mit a ttha ti lo i mitbenh he khua an sa cang an ti. Laimi zong a tuning in smart phone kan hman hna ahcun kan fale an mit rawk dih lai lai i Laimi hi kan zaapi tein mitbenh kan i benh dih te men hna lai. Lai Tlang ah mitbenh a zuarmi hi business ttha bik tuahmi an si te men lai.\nJustin Bieber Nih Hailey Baldwin A Thit Mi Kong Ah A Ruahnak A Chim


ThanTlang Sui Hlei Tial Ruak VuiNak +Video -\nNi hin Thil ka ton mi Than Tlang biak inn sang i khua a sa mi Pi Tluang Zi Fa nu Sui Hlei Tial cu malaysia ah inn cung in a tla i a thi A ruak kha malaysia um lai mi pawl nih an rak tawl rel i van lawng in myanmar ram ah an rak kuat.\nYangon in mawtaw in a ruak cu ni hin than tlang ah an rak phorh na in lai pawng lung in khua chung luh an sianh ti hna lo. A ruak cu than tlang thang hrim sia zuat nak hrawng ah sehci an cawh ter i mi nung pa (4) an va vui ter hna.\nA vui tu zawng kha inn phan lo in guarentin ah an chiah cawlh hna. A tu lio hi cu kanchip le kan chep a tam cang ko. ram dang hmenh i a ruak van tlun pi cang ko mi chung khar hmenh i hmuh khawh tilo. A tu lio cu a ar in kan ar cio cang ko hih Share cio khawh asi. Credit By HC Daniel Biakuklian.\nKan nan nu a ruak vuinak a video cu atang lei ahhin zo khawh asi. Video laknak Hakha Today.


Norway Mi Rumbik Pa Ram in Chuah ai Tim - Chin Community in Norway\nAugust 25, 2010 August 9, 2011 Peter Sang\nJohn Fredriksen cu Norway ah cun ahopoh nih theih dih asi, aruangcu Norway mirumbik asi caah asi. Kum 2009 ah khan a ngeihmi phaisa hi Norway phaisa in billion 46, 1 tiah record an tuah. Apa cu NSB ah wielding arak tuanmi asi i, anu hi kantin pakhat ah rian a rak tuan mi an si. Chimduhmi cu anulepa thawng in a rummi siloin, amah rian zuamnak thawngin vawleicung ah mirum pakhat asi khawhnak asi. John nih kum tin te Norway cozah sin ah a pekmi tax hi billion 4-5 lengmang asi. Ngandamnak zohkhenhnak le a dangdang bawmhnak a pekmi hi million in a za a phan cang. Mi nunsiang, mitha tiah min a rak ngei mi pakhat zong asi fawn.\nHi pa nih achimmi cu, Norway chawlehnak ka tuah chung kum 30-40 chung ah cozah akaimi hna nih an ka tuahto ning ka celh ti lo caah, ka company cheukhat (oil le tinbaw) ramleng ah ka lawngh cang hna lai tiah nai ah khan a chim. Azeiruangbik ah asi ti cu a chim duh lo nain, a huap in a chimmi ah, tax kong zong asi i, a tu amah chawlehnak he ai pehtlaimi zulhding phunglam a tu le atu an thlen, an remh than lengmang (Keimah dantat duh ruangah) caah ka celh ti lo ati.\nHi pa a chuah taktak ah cun, a company riantuanmi minung Norway ah 10, 000 hrawng an um si kaw, rian chuah haumi an tam lai caah ram pumpi nih a tuar khawh mi thil asi. Nain khatlei ah cozah minunng abikin ramchung chawlehnak minister a tuanmi Trond Giskes nih a chim vemi cu, hi kong nak in rian ngandeuh Norway nih tampi kan ngei, chimduhmi cu, buaipi tuk awk tlak thil asi lo tiah ati. John nih chimmi cu, Norway ram chung chawlehnak tuah nih a ka nengtuk cang ati, cubia cu Trond nih a leh ve i, kei cu ramleng ka um ah hin dakaw Norway hi ka ngaih tuknak ah ka zawt ve cu ati.\nSocialist leftist party phaisa kong committee ah biachimnak nawl ngeitu Inga Marte Thorkildsen nih cu, tu bantuk ramdang ah ka ngeihchiah vialte ka kal pi lai a timi cu, tax pek atih ruang ah asi I, cucu vawleicung mirum 100 hmanh ah ai tel kho ve mi nih ningzak tuk awk asi, a duhnak poh ah va kal ko seh law khua va sa ko she, ramchung minung hna nih tax te kan pek cio ruang ah cun pei kan ram cu vawleicung hmanh ah umnak athatbiknak ram pakhat ah ai cannaka si cu ati.\n← Burma Ralzaam Kong ah Spydeberg Frp nih Bia an Chim\nAugust ah 969 nih Norway ah Dawrnak an Sok →


Hlen tongmi Myanmar nu dam tein an khua a phan kho | THE CHIN EXPRESS\nHome Myanmar Hlen tongmi Myanmar nu dam tein an khua a phan kho\nHlen tongmi Myanmar nu dam tein an khua a phan kho\nMyanmar nu San Win cu Singapore ram ah rian na ttuan lai tiin puaisa nih Singapore ram ah an kuat. Mah hnu ah phungning loin Malaysia ram, Johor state ah an kuat tthan.\nSan Win cu dum chung tiang CCTV khat lak in bunhmi Johor Bahru khua ah a ummi inn pakhat ah sinum rian a ttuan. Thla 8 hnu ah cuka inn um cu a celh ti lo caah zaam aa tim i lam ah Malaysia-Tuluk nu he an i tong.\nMalaysia-Tuluk nu bawmhnak in a zaam kho. San Win cu Malaysia-Tuluk nu nih Johor Bahru khua ah a ummi Yadanar Second Myanmar phungki sianginn ah a hei chiah.\nYadanar Second Myanmar Phungki sianginn nih dirhmi Yadanar Second Mibawmhnak Bu le Tun Thit Sah Mibawmtu Bu bawmhnak in San Win cu Kuala Lumpur ah a ummi Myanmar tanzung ah an kuat.\nMyanmar tanzung bawmhnak in San Win cu MH740 in August 31, 2019 ah Myanmar ram ah an kuat. August 31, zaanlei sml 3.15 ah Yangon Airport a phan.\nYangon Airport in mibawmtu bu nih an rak don i September 1, 2019 ah a chuahnak Mon state, Kyaikto khua ah a nu he dam tein an i tong kho.


MDF nih Mara ram kan veng lai nan ti caah, Mara nih nanmah lawng bakin Mara ram le Mara miphun nan veng khawh bal maw? – Hakha Cherry\nMara Chin Miphun Nih Anmah Lawng In Anram An Veng Bal Maw?MDF Maraland Defense Force nih Ralhrang Rallokap le MAH doh a herh lo, Mara ram tu kan veng lai le kan khumzual lai timi Social Media ah a rak kai. Mara Army le CDF – Mara Fonh in MDF pakhat ah an dirh in CHIN mi vialte kan I lawmh dih. Kan I lawmhnak a ziam hlan le kan thangṭhat hna can rau te ah MAH doh lo ding in MDF Ralbawizik nih an Policy a chimh tikah, khuaruahhar cio asi. CHIN mi le CDF lawng nih Ralhrang Rallokap ral in I veng hi a har tuk lai, Kawlte le Tlangcung miphun dang he ṭanrual ṭi lo ahcun, kan ti lio ah, Mara Miphun Ralkapbu Lianngan bik le cungnungbik asimi, MDF lawng nih Mara kan veng lai I kan khumzual lai ti hi asi khawh hnga maw.\nTheory in a ṭha tuk nain, practical ah asi khawh lai maw tihi Mara miphun vialte nih tuak cio a herh. MAH kan thluk khawh rih lo mi cu Kaya, Chinram, Chinram he ramri asimi kawlte umnak cheukhat, Kachin, Karen hmun cheukhat lawng ah biatak tein, lungthin tak in ral kan doh caah asi. Kawlrawn hmun tamdeuh le Tlangcung hmun tampi ah biatak tein ral an doh rih lo caah asi. Dr. Sa Sa (Mara) hruaimi NUG kuttang PDF 100000 leng nih Federal Army in MAH thluk awk ah kan I timh. Cu lio ah Dr Sa Sa Miphun Mara nih nan phete. Dr. Sa Sa Ke phelh nan I timh. Minung phung le asi ko ahcun MDF hi hmainawrh hmasat ding nan si. PDF Bantukin Hriamtling le thlahlawh pek asilomi CDF hmanh nih Nunnak le thisen relcawk lo pek in MAH kan doh lio ah, Dr. Sa Sa phun hawi Mara nih hi tluk lawmmam in nan um hi cu lungfak bak ko.\nEAOs vialte, CDF / PDF / LDF vialte nih voikhat in tempo ruang tein, hmunkip ah kan doh khawh rih lo caah MAH kan thluk rih lo hi asi. Cutin dohkhawh lo ding in MAH nih aazuam. A ṭih fawn. EAOs he PEACE ka tuah lai ati. Phu khat adoh hna lio ah phukhat cu a remh chung hna, atongh hna lo. Bukhat tein, hmakhat te ah dohṭi can nih MAH a thluk cikcek te lai. Culio ah amah lawng in a tang mi MDF hi MAH nih anamh lai lo tiah nan chimh ngam maw. MAH minung nan si belte ah an doh hna lai lo. BGF ah an chiah hna lai i, CDF le CNA an doh ter hna lai, ZRA Bantukin. Cucu Dr. Sa Sa Miphun Mara upa nih nan cohlan I nan hnatlakpi ko maw?\nDr. Lian Hmung Sakhong nih Tuanbia tazakhan ati mi nan hluan ve lai dakaw. MAH he hnatlak Senthuhnak nan ngeih ahcun doh loin um uhlaw, Ralhrang Rallokap adohtu ding le ZaUk pennak telin, Mara Autonomous District aduh ngaingai mi nan si ah cun, CDF he I fonh law law cang uh. Nan kik ah kik uhlaw, nan lum ah lum law law uh. Kik lo lumlo ti nansi ahcun CHIN MI vialte nih kan in chak cang hna lai.\nMDF nih Mara ram kan veng lai nan ti caah, Mara nih nanmah lawng bakin Mara ram le Mara miphun nan veng khawh bal maw? Nan khumzual khawh bal maw timi tuanbia zoh ta a hau ko. Mara nih mah tein ram le miphun kan veng khawh lo, kan khumzual khawh lo caah hauhruang caah tiah, kan lak mi Bawiphun hna cu, Chin – LAIMI Bawiphun an si. Cinzah, Hlawnching, Khenmual (Zokhua bawi), Zathang an si. Ahnu ah Lautu Chin Bawi Fachhai phun zong Mara ram ah khuasa in Mara ram khumzual tu le vengtu ah an um ve. Lautu Bawi Zakhen Fapa Nam Hlun cu Mara ram Capi khua atla I Mara bawi ah aacang ve. Fachhai bawiphun ti an si.\nLAI mi asi mi Cinzah, Hlawnching, Zathang, Khenmual chung hna nih Mara ram cu an khumzual, an veng, an nunnak an pek caah tu dirhhmun hi Mara nih kan phan ti zong philh ding asi lai lo. Lai Chin kut le Lautu Chin kut in Minung ah aachuah mi le Minung asimi Mara ti khawh asi. Tu hnu cio ah LAI le Lautu huat hi a um lai lo nain, aum sual ahcun thlau uh law a ṭha lai. Pathian Thluachuah tampi a comi Mara kan si ruang ah Lai Chin le Lautu Chin kan herh tilo timi Theory le Philosophy nan ngeih sual nak hnga lo a biapi ngaingai. Cu bantuk Political Ideology le Political Science cu Chin Mi kan virus tumbik asi. Chinram le miphun damlonak a chuak pi tu asi lai.\nSa le ral chan, mah le mah kan I tukdoh lio chan ah Mara miphun hmun zungzalseh tiah Lai Chin Bawiphun han Mara Bawi ah kanput hna cu asi ko lo maw? Cuhmanh ah Mara hlohral tu Ral Lian cu tampi ngeih thotho asi. Mara kan Unau a doh I cihmih aduh mi paoh cu pawngkam u, Kan Unau, kan miphun hawi rual Chin Miphun hna le Lai Chin miphun nih kan thah dih tawn hna kha nan philh cang maw?\nCucaah Kan Ni le tampi cu nan ṭhit hna I PU Tu kan si dih asi ko lo maw? Zeitik ahdah Mara lawng te in ral nan doh bal. Raldoh ṭi phun hawi sinak langhter nak caah kan in pek mi Kan Ni le cheukhat zong anungdam rih mi an tampi rih dakaw. An tufa zong tampi an um rih ko lai cu ta. Chim duh mi cu, Miphun ahlohral I a cihmih khawh tu ral poah cu Mara lawng nih kan doh ballo. Nan Unau CHIN miphun nih kan in doh pi hna, kan dawi dih hna, an cihmih asi mi zong an um ko, chimh ngam asi lo caah asi. Vawleicung Ralhrang minthang bik pakhat asi ve mi MAH le Kawlte Ralhrang Rallokap cu Nan Unau Chin Miphun Ralkapbu CDF / CNA he doh ṭi loin, mah tein kan doh lai nan ti mi hi, Mara tlaupi cikcek nak lam nan zawh sual lai dakaw. Zeitindah MAH cu Mara lawng in nan dirhonh khawh lai.\nJacob (Israel) le Esau (Palestine) hi Unau bak ansi. Faphir an si. Esau hrinsor cu Philistine asiloah Palestine ti asi. Israel ral viate kha an doh pi ballo, Ceih uh, Israel miphun cihmih siseh tiah thla an cam. An Unau ral an doh lio ah, annih ral he an I remh I Isreal tu an doh lehlam hna. Nihin tiang Isreal phun caah ral nganbik ansi lan. Palestine ram si awk ah Pathian nih a sian lo caah, Palestine ram ah um buin, Israel mi nih an uk hna. Hna ngeih mi nih theih uhlaw, mit a ngeih mi nih hmuh cang ko uh. MDF le Mara Miphun nih Ralhrang MAH te Ral cu, nan doh duh ve lo ahcun, Jacob le Esau, Israel le Palestine kan hluan lai lo kan ti khawh cio lai lo. Cucaah, MDF le Mara upa & Hruaitu hna nih, policy le mumal kan thlen piak hram uh law tiah kan nawl ko hna.\nNan Unau Chin miphun he hmunkhat, thinkhat, awkhat, Chunmang khat, tbk in Mumal le dundan kan thlen piak uhlaw, nan lam tlaunak in arannak in rak kirh awk ah, kan sawm hna. Chinram ah ZRA (2-3) um rai asilo. Pathian nih Esau cu ka huat I Jacob cu ka dawt ati mi bia kha. Na Aw cu Jacob aw asi nain, na taksa le na rim cu Esau na si ti kan si ve khawh nak hnga Mara Upa hruaitu hna nih khua fakpi in kan ruat piak uhlaw, CDF / CNA he pum le thlarau banging ṭhen khawh ti loding in CHIN mi nan unau sin ah rak kir cang uh tiah sawm buin ka bia ka dongh ter.Credit-Zingtincuai Cinzah


Global Chin Post – Global Chin Post\nHomeAuthorsGlobal Chin Post\nArticles by Global Chin Post\nkawlram Ralkap lutlaibik Min Aung Hlaing nih UN Palai pawl faktaktak in athuat hna.\nFebruary 25, 2018 Global Chin Post 0\nkawlram Ralkap lutlaibik Min Aung Hlaing nih UN Palai pawl faktaktak in athuat hna.Kawlram ramri pawng i Bangaladest ram chungah harnak atong mi hna an um nak sakhan ah bomhnak pek dingin ara mi hna […]\nKawlram lei in Kan i Ngeihchunhmi Salai Thuam Kham, Indianapolis ah ” Chin National Day ” hman dingin aphan cang.\nFebruary 16, 2018 Global Chin Post 0\nChin TV sawmnak in Salai Thum Kham cu Indy khua ah A voi ” 70” nak ”Chin National Day”hman dingin aphan cang. Kawlram lei in Kan i Ngeihchunhmi Salai Thuam Kham, Indianapolis ah Chin National […]\nChin Miphun 17,000 um nak Indianapopis( USA) ah atu lio hi, Flu a tam ngai lio caan asi. Flu in minung a thimi hi zaa leng an si cang.\nChin Miphun 17,000 um nak Indianapolis( USA) ah atu lio hi, Flu a tam ngai lio caan asi. Flu in minung a thimi hi zaa leng an si cang. Cu caah tulio Flu caah a […]\nRev.Lai Ram Hu, Laimi nih pa pakhat ah kan i ngeih ve mi Pathian rian atuan nak in Pensen alak cang lai.\nRev.Lai Ram Hu, Laimi nih pa pakhat ah kan i ngeih ve mi Pathian rian atuan nak in Pensen alak cang lai.Rev.Lai Ram Hu, Laimi nih pa pakhat ah kan i ngeih ve mi Pathian […]\nKawlram Zikhnawk kong ah Tuni lecture a kan petu Ziknawh a dohtu hna zung (ACC) in Deputy Director ka hal mi le a ka lehnak:\nKawlram Zikhnawk kong ah Tuni lecture a kan petu Ziknawh a dohtu hna zung (ACC) in Deputy Director ka hal mi le a ka lehnak: 1. Ziknawh kan doh tikah mipi he kan ttuantti […]\nNangmah nih na ka duh lo cu ka theih ko a sinain nangmah he i then lai ding cu ka tihtuk, a zungzal in mihrut bantuk in um ko ningmu.\nNa rakthei lo nangmah lei in ” hi ” ti mi bia kaa khat ka theih nak dingah keimah lei in bia tampi ka rak chim tawnhna, Nangmah he kan i pehtlai nak a cah […]\nHakha ”Chin National Day” paih ah”Rung Lian Ceu” an tei lai lo. Angamh mi pumpak in kan i ေလာင္း hna lai.\nHakha ”Chin National Day” paih ah”Rung Lian Ceu” an tei lai lo. Angamh mi pumpak in kan i ေလာင္း hna lai.Paih hi ka thiammi asi i, Ka ţħirual kan khua ah a ka tei an […]\nChin Community of Indiana, Manager Moses. Lian nih Walmart Company Chin National Day Sawmnak le Lawmhnak\nFebruary 15, 2018 Global Chin Post 0\nWalmart Warehouse sin ah CND sawmnak, Indianapolis ummi Walmart warehouse ah hin kan Chinmi Minung 1200 an rian tuannak ah, CND sawmnak le lawmhnak bia kan chin lio asi. Hi Company nih hin $10,000.00 […]\nCNF/CNA ralkap nih Rohinya(Bingalii), India le Camp Victoria Boader ah Rakhain ram, Mawngdaw Myo in a rami an tleih hna.\nCNF/CNA ralkap nih Rohinya(Bingalii), India le Camp Victoria Boader ah Rakhain ram, Mawngdaw Myo in a rami an tleih hna. CNF/CNA ralkap nih India le Camp Victoria Boader ah 6.2.2018, suimilam 3:30AM ah Duty pawl […]


Kan Miphun tuarnak hi Bawipa lawng nih a kan hnemhkhawh lai – HRINGDILDEL LAIRAM\nKan Miphun tuarnak hi Bawipa lawng nih a kan hnemhkhawh lai\nKan Miphun tuarnak hi Bawipa lawng nih a kan hnemhkhawh lai, kan Pastor pa khatkhat nih Live in kan hnemh hna selaw tha. Chin miphun kan biertung let caan a si, Chin fa a si mi poh kekkuai caan a si. kan fa nau tleirawl tete hmanh nih nunnak an pek cuahmah. thawngchia ka theih ah kei mah lawng ka dak,ka dak, a phu ko timi bia le hla ka lungah a chuak, a paam mi hna. ka nau le ka chungkhat an si lo,nan zanlai khua ka ruah ah ka mitthli a hai. ka kam i a it mi kafa hniang te le khan dang it mi ka fapa pahnih ka lungah a hun chuakcawlh, CDF/CNA a paam mi zawnah ( tahtthimh chialo) ka fapa le hi hei si ve hna sehlaw ti. ka ruah ah a paam mi hna an Nu le Pale u le nau hna cu ka ngaihchia pituk hna,i ka ttap thluahmah,mah ti cun zankhua ka doi.\nHi bantuk ral thawh lio caan ah Chin miphun ningpi ralring ten kan um hau caan a si, lung vaivuanh i zawng para thlei bantuk in, tinh mi phanh kawh lo a fawi. cu caah suttung kan neih mi miphun huap tu Bu ruahnak hnatlak nak bia le ca pawl zulh khawh kan hau, pumpak in ka fim ve thil ka thei ve ti-ah a au mi an tawr ve lai, asinan Mizapi/Bu nih caih khang hnu ah biakhiah nak an tuah i mipi kha zul uh timi kha toidor ten zulh cio kan hau. Ca tial tu kei mah pumpak si ningah U.S ka phak nak kum hleili a si i, U S hi a nuam nemmam lo. Chin ram te kha a nuambik.\nChin ram uk nak a hei that te tik ka mitthlam a cuangah Bawipa nih damnak ka pe hram seh ka ti peng. mi ram dang kan ah mipem tiah nehsawh zawmhtaih tuar peng a si, miraang holh hna thiampah ah cun lungfaak nak a tam. kan techin fapar tiang zong an hei tuar te ding ka ruah ka celh lo. ram nei lo in hitihin kan vakvai lai ka ruah ah ka ningzak. vawlei cung i miphun pa-khat le pakhat upat nak cu ram nei mi le ram nei kha an si, nihin Chin miphun ram thumnak um pawl cu limhang kan nei lo.\nCNA/ CDF ka upat hna ka hmaizah hna. kan mitfang an si, khua a doi in zan ih lai tiang an mah kan cuanh hna. thla ka campiak hna ka si khawhtawk tangka kaa thawh. a tuhnu zongah ka sikhawh leng hmanh in thawh kaa tim. Chin ralkap tlanglei an ral tha, chak lei an ral chia tbk ruahnak kha kan i palh, Ralkap lei biachimnak nawlnei tu bia an hal ah chak lei Lai tlang le Sagain region cu kan control kho lo a ti, chak lei Lai tlang hi khua te poh CNA/ CDF nih an control dih i khuapi chung hmah ah an mah ralhrang camp pawngkam lawngah an um. a raoh hlan ah an lo ko lai.\nChin miphun kan van a ttha, nitlak lei ah Mizo kan unau nih an kan thlawpbul, ni chuak lei ah Sagain region le rawn Chin, Magway Region le rawn Chin hna nih ral tamtuk an kan khampiak,tuzing news ah Sagain region chung i company a lut mi pohpoh nih NUG permission catlap le ngunkhuai peknak a hau ti a si. Magway Region PDF zong cu an cak taktak i a raoh hlan ah an control ko lai, Chin miphun Bawipa nih a kan dawt timi hi chim sawhsawh lawng a za lo zumh a hau tiin ka bia ka dongh ter. Crd: Linlin Bawitlung\n← Hi Tluk Kan Ram Buai Lio A Si Ko Nain, Thin Za Win Kyaw Nih A Hmuh Mi Laksawng Cu A Mak Kho Tak Tak\nBreaking News : Tlangval Minung Pa 4 Cu Lampi Ah, Fak Tuk In Accident An Tong I An Nunnak A Liam →


Kan tuanbia – ZBC\nHome Kan tuanbia\nThawhkehnak: Kawlram um miphun dihlak cu tuanba hlat hna nih Mongoloid phun an si ti a si. Mongoloid phun cu Peking lungkua (Peking cave) in an rak sem, BC 300 hrong ah Yellow va hron le Chinlung tlang ah an rak um, ral ruang ah zeimazat cu Tibet ram ah an hung zam, Tibet ram an um lio AD 350 hrong in Tibeto-Burman phun hna cu Buddist luh duh lo ruangah Hukong tlang fiang in kawl ram lei an rak ithon ti a si. Chimholh, titvun le nunning hoih in Tibeto-Burman Chungtel phu ah Pyu, Kayan, Lolo, Naga, Thet, Burma, Kachin le Chin miphun an rak itel, zabu 8 hrong ah kawl le Chin hna cu Irrawady le Chintwin va hron ah khua an rak sak tti cang tiah tuanbia hlat hna nih an langhter.\nKawl pennak le Chin miphun umnak: Kawl pennak cu AD 1044, Pagan ah Anawrattha nih a rak dirh. Cu ahcun Chin miphun zong kawl he dai tein an rak tlawngtti. Chintwin va hron ah hin tambik an rak um caah an tlawnlennak tiva min tiang zong kha Chintwin tiah an rak auh. Chin ti cu kanmah in aa au kan um lo nain kan pupa min ti a fiannak cu Tuluk ram an um lio in Chin ti an si, AD 1086, Kyiansitta chan Pagan lung ca tial ah Chin miphun ti a si, an umnak tiva zong Chintwin ti a si leng ah Chin suhzua le Chin phaza ti tiang fiang tein a rak um cang.\nAD 1056 ah Anawrattha nih Buddish biaknak a luhpi rih ruang ah an rem hoi lo i, Chintwin vahron a chaklei le ni tlaklei ah an rak ithon. Zabu 10 in 14 karlak cu kalay-kabaw rawn le Pantawng tlang in nitlak lei Rakhiang tlanghon ah an rak um. AD 1287 ah kawl pennak cu a rak rawk. Shan penak nih a hun chan caah khuapi zong Ava (Inwah), 1364 ah rak dirh a si. Chin miphun umnak Kalay-kabaw zong ah Shan nih cun an va pen hna, 1374 ah Shan sawbua Kyi Tuang Nyio a rak phan Kalaymyo khuapi a rak ser ti a si.\nChin miphun tlangcung kainak le atu an umnak: Shan sawbua cu a phak cangka in sianpahrang inn nganpi le pura a rak sak caah Chin miphun kha hranhran in rian a rak ttuan ter hna. Mah kha an duh lo caah Kalay-kabaw nelrawn cu an chuah tak than hawi. Zabu 14 dongh lei in tlangpar kai hram an rak ithawk, mirang pennak 1887 tiang kum 400 chung zei hehmanh coh lo in an rak um. Kalay-kabaw an um ah nunphung le holh hoih deuh in rak um hna sehlaw a dawh. Tlangpar an kai ah a phu tete in an rak um cio, atu tiang in cu ning cun khuasak cio a si. Zei mawzat cu tlangpar kai lo in a tang chun an um ve, atu Zaw pawl khi sidawh bik an si ti a si. Tlangpar an kai hnu an rak ittheknak hmun hna cu;\nLaimi – Hakha, Thantlang, Matupi le Falam (Chin state) Kale, Kangaw (Burma); Saiha le Longtlai, Mizoram state (India) le Bawmram (Bangaladesh) ah;\nAsho- Rakhaing state, Irrawaty division, Magwe division le Rangoon velchum ah;\nCho- Mindat le Kanpalet peng-Chin state, Burma ah;\nMizo- Kale, Tamu (Burma) le Mizoram state (India) ah;\nZomi-Kuki Tidim, Tonzang peng Chin state , Kalay, Tamu-Mawlaih Sagaing division (Burma) le Manipur state (India) ah;\nMeo-khumi- Paletwah peng Chin state le Rakhiang le Magwe division, Burma ah an si.\nMirang pennak le Thawngttha luhnak: Mirang cozah nih kawl a lak hnu ah Chin ram cu 1886 in doh hram a thawk ve. Kum nga hnu 1891 ah Chin ram he Mizoram he Minipur he a lak dih. 1896 ah kan nunphung le phunglam (Custom and culture base) chirhchanh in Chin hills, Lusei hills, Naga le Manipur (Kuki) dihlak uknak phung“Chin Hills Regulation Acts, 1896” an rak ka ser piak. Cu upadi nih kan min Chinkha a fehter,. Cu thawk cun vulei tuanbia ah chin aa thawk ve, miphun dang he cawh lo in a dang tein an rak kan uk.\nChin Hills Regulation Acts, 1896 nih a rak huapmi cu Nagaland, Mizoram, Manipur Hills in India, Chin State, Naga Hills or Khamti District in Sagaing Division in Burma le Chittagong Hills Tract in Bangladesh a rak si. Kan nunphung le kan dir hmun an rak zoh tik ah Khrihfa zumhnak he aa rak neih tiah an rak kan hmuh piak caah Mission rianttuan an rak kan sawm piak hna. Kanmah nichuah lei Chin ram caah a hmasa bik ah an kan sawm piakmi hna cu Methodist an rak si. Cu hnu ah Roman Catholist an rak kan sawm piak tthan hna. Zei ruang ti fiang in theihmi kan ngei lo nain an rak um kho lo i an rak kir tthan. A donghnak ah American in American Baptist Mission an hun phak hi a rak si. Cu ti cun 1899 thawk in Chin ram ah thawngttha len hram a thawknak a rak si. Pathian thawng in atu cu Christian land ti a si cang.


Pathian Muisam Keng In Minung A Ser Ti Hi Zei Dah A Si? - Senri Cazual\nPosted by Admin | Aug 16, 2015 | Cabia | 0 |\nGenesis 1:26 ah, “Kanmah mui an keng lai i, kanmah he kan i lo lai”, ti’n Pathian muisam keng in minung a sernak kan hmu khawh. Minung hi Pathian he aa lo ding in ser a rak si. Asinatein, Pathian kan si te lai tinak cu a si lo. Pathian sinak dihlak kan i hrawm lai ti zong a si fawn lo. Minung nih Pathian muisam kan lawhnak cu tlawmte lawng a a si. Cucaah, zei ban tuk zawn te ah dah Pathian muisam (image or likeness of God) keng kan si? tinak kong tlawmpal te’n ka `ial lai.\nBible chung ah Pathian hi thlarau a si ti in a `ial (John 4:24). Pathian muisam cu vawlei taksa (flesh and body) a si lo ti cu a fiang. Pathian muisam kengmi minung tinak cu a lenglei taksa sinak si lo in, chunglei sinak deuh tu a rak si. Cu chunglei sinak hi thlarau sinak a si. Mah thlarau sinak kan ngeihmi ruamg ah cun sertu Pathian he kan i pehtlaih khawhnak cu a si. Cucaah, Pathian he kan i lawhnak le a muisam keng kan sinak cu lungthinruahnak/fimthiamnak (mentally or intellectually) , nunziaza lei (morally) le hawikomnak lei (socially) ah a lang.\nLungthinruahnak/Fimthiamnak lei ( mentally/intellectually): Minung hi fak pi’n khuaruah khawhnak a ngeimi kan si. Cun, dawtnak, zaangfahnak, bawmhduhnak, lunglawmhnak, tbk.. pawl a ngeimi zong kan si. Khuaruah har ngai in thil phunphun zong kan ser khawh. Mah ti ban tuk lungthin, ruahnak le fimthiamnak pawl kan ngeihmi hi Pathian muisam keng kaan sinak cu a si.\nNunziaza Lei (Morally) : Pathian nih minung cu ding te le tlamtling te’n a kan ser. Minung nih `hatnak cu kan duh i, sualnak cu kan huat dih ti cu hngalh dih cio a si. Cucaah, sualnak a karhlonak hnga ca ah phunghram le zulphung (bylaw) a phuphun in minung nih kan ser hna. Sualnak an tuah ahcun a sualnak bantuk in dan tat a si i, `hatnak an tuah ahcun an `hatnak bang thang`hat an si. Minung nih `hatnak a tuahtu hna cu kan dawt, kan sunlawih, cun kan thang`hat hna. Mah bantuk nun ziaza kan ngeihmi hi Pathian mui kan lawhnak cu a si.\nHawikomnak lei (Socially): Pathian nih minung a sernak cu Amah he i hawikomhnak (pehtleihnak) ca zong ah ser a rak si. Eden dum chung ah Adam amah lawng i um cu a `ha lo a ti ca ah Pathian nih Evi kha Adam ca ah a rak ser piak. Adam amah lawng um khawh si lo ca ah hawikom `ha bik Pathian nih a ser piak ti cu a fiang. Pathian zong hi thumkomh (Trinity) Pathian a si ca ah pakhat le pakhat an i pehtleihnak kan hmu khawh. Thil an ser le an tuah ah hin thumkom (Trinity) Pathian an sinak hi a lang (Gen. 1:26; Gen. 3:22; Gen.11:7; Isaiah 6:8). Minung hi mah pi lawng in um khawh kan si lo ti cu kan i fiang dih cio lai dah. Cucaah, nupi le va kan ngei, hawikom dawt kan ser, biakinn ah kan i pum tbk..in hawikomnak ah pakhat le pakhat i pehtleihnak kan ngeihmi nih hin Pathian muisam keng kan sinak cu a langter.\nBiadonghnak: Pathian nih minung a rak kan ser ah hin sualnak ngei lo (sinlessly) le a dingte (righteously) in a rak kan ser. Asinatein, Pathian nih Adam a rak pekmi duhthimnak (freedom of choice) kha Pathian duhlonak leiah a hman ca ah Pathian muisam a rak kengmi minung cu sualnak mui zong a keng chih colh ve. Vawlei nun ning in kan nun ahcun kan chung i a ummi Pathian muisam cu a lang kho ti lo. Sihmanhsehlaw, Pathian nih minung cu a fapa Jesuh zumhnak thawng in sualnak chung in a kan luatter. Cucaah, Jesuh a zummi paoh cu Pathian muisam chung ah nun thar in nun a si cang. Sualnak le thil `halomi paoh hi vawlei muisam an si i, Minung nih Pathian muisam kan kennak cu, ” dinfelnak, thianhlimnak nun kan duhmi nun ziaza, midang ca ah `hatnak thil `ha ser kan duhmi lungthin ruahnak le fimthiamnak, pakhat le pakhat dawtnak he hawikom ser duhnak kan ngeihmi hna hi, “Pathian muisam kan kennak” cu a si”. (Efesa 4:24).\nBy Pastor Joshua Mang Neih Cung\nReference: Created in God’s image by Anthony Hoekema\nPreviousEditor Annkaa ( August)


CDF LAWNG AN SI TILO, RALHRANG CAAH CAANTTHA TAKTAK A CHUAK CANG – The Chinlung Post\nCDF LAWNG AN SI TILO, RALHRANG CAAH CAANTTHA TAKTAK A CHUAK CANG\nAugust 11, 2021 admin Knowledge 0\nCDF lawng an si tilo, Taze People Comrades zong nih thanhnak an tuah tthan ve cang. Ralhrang kawlralkap hna nih hriamtling he mipi lei nan tan ahcun sing 75 pek nan si lai tiah TPC nih an thanh. Nawlngeihnak la tu ralhrang phu sin in luat a duh mi hna caah Sagaing ramthen, Tenhsee (တန႔္ဆည္) mipi vengtu phu TPC nih cathanh an chuah ve cang.\nNawlngeihnak la tu ralhrang phu sin in luat a duh mi ralhrang hna nih mipi hna cu nu le pa dirhmun in cohlan i,mipi lei ah tan a duh mi ralhrang hna cu kanmah Taze People Comrades-TPC nih lunglawm ten kan in don hna tiah an langhter. Full Equipment in a rak phan mi ralhrang hna cu laksawng ah sing 75 pek nan si lai i, chungkhar humhimnak , umnak eiding kong zong ah tawlrel piak nan si lai tiang Taze People Comrades-TPC nih cathanh an chuah.\nHi konghe pehtlai thiamthiam in CDF-mindat lei zong nih ralhrang kawlralkap hna cu nan hriamnam tlamtling he kanmah sin ah nan rak i fonh a si ahcun ting 50 kan in pek hna lai i, kal um nan duhnak hmun paoh ah kan in tawlrelpiak hna lai tiah thanhnak an rak tuah ve cang. Tulio ralhrang lakah tthenkhat cu lahkhah an pe kho ti hna lo timi thawngpang a len hnu in a tubantukin thanhnak an tuah hi asi.\nThawngpang dang: Pearl Store (2) Ngeitu U Zi nih Dawrkhaan Alak in a Hlanh Hna.Hakha khua, Pearl Store (2) a ngeitu U Zi nih dawrkhaan a hlanhmi hna chungkhar pahnih cu dawrkhaan man lak loin alak in a hlanh hna caah dawrngeitu Saya Khup Pi le Lian Lian nu nih lunglawmhnak an langhter.Nihin zinglei ah saya Khup Pi le Lian Lian nu dawrkhaan man pek ding in U Zi sin ah an vung kal i U Zi nih atulio boruak ruang ah har cio a si i, tu thla cu man loin kan hlanh hna, tiah a rak ti hna.\nSaya Khup Pi nih, Tu thla cu free in si ko seh aa kan ti. U Zi tlawmpal tu kan tthum law kan i pek ko lai kan ti zong ah atulio kan boruak ah cun ahopaoh harlefe in khua kan sak cio hna lio a si. Tu hnu hmailei zong ah kan boruak sining zoh in kan kal te hna lai. Tu thla hi cu free in si ko seh a kan ti, tiah a chim. U Zi dawrkhaan a hlangtu saya Khup Pi hi thla khat ah 120,000 hlan man a pek tawn i, Lian Lian nu hi khaan hnih a si caah thla khat ah 240,000 a pek tawn.\nAtulio kan sining ruang ah dawr kai loin kan um tik ah dawrkhaan man pek ding kan ruah ah kan lungre a thei i, kan khing a rit tuk tawn. U Zi nih atu bantuk in a kan tthumh dih tik ah kan khing a zaang dih i kan i lawmhnak hi hmurka hmanh in chim khawh a si lo. Hi bantuk lungput hi Laimi nih kan ngeih cio a herh, Pathian zong nih a duhmi a si, tiah saya Khup Pi nih The Chin Journal hmang in lunglawmhnak bia a chim.\nA POITUK EE, RALHRANG RUANGAH MINO 5 AN THI EE. RIP\nTHAWNGPANG TTHA TAKTAK KAWLRAM MI CAAH A CHUAK


‘Thei Tampi Kan Tlai’ Awk A Sinak A Ruang | Vennak Innsang\n“Nannih nih thei tampi nan tlai thawngin ka Pa sunparnak kha nan langhter i cuticun ka zultu i nan i canning cu a si.”—JOHAN 15:8.\nPhungchim zungzal awkah Baibal nih zei a ruang dah a kan chimh?\nPhung kan chimnak a ruang i cinken cu zeicah a biapit?\nPhungchim rian ah inkhawhnak ngeih awkah zeinihdah a kan bawmh?\n1, 2. (a) Jesuh nih a thih lai zan ah a zultu pawl kha zei kong dah a chimh hna? (A hramthawknak hmanthlak zoh.) (b) Phung kan chimnak a ruang i cinken cu zeicah a biapit? (c) Zei kong dah kan i ruah hna lai?\nJESUH nih a thih lai zan ah lamkaltu pawl kha saupi a cawnpiak hna. A dawt tuk hna kha a hngalhter hna. A hmasa capar ah kan i ruah cangmi mitsur ruang kong bianabia zong kha a chimh hna. Jesuh nih a zultu pawl kha ‘thei tampi an tlai’ nakhnga thapek a duh hna. Mah cu Pennak kong chimnak ah inkhawhnak an ngeih nakhnga caah a si.—Johan 15:8.\n2 Asinain Jesuh nih a zultu pawl kha zeidah an tuah a herh ti lawng si loin zeicah cutin an tuah a herh ti zong a chimh hna. Phung an chim zungzal a herhnak a ruang zong a chimh hna. Kannih zong phung kan chim zungzal a herhnak a ruang i cinken cu a biapi. Mah kong ruahnak nih “miphun vialte” sin phung kan chim lioah inkhawhnak ngeih awkah a kan forh lai. (Matt. 24:13, 14) Hi capar ah phung kan chimnak a ruang pali kha kan i ruah hna lai. Cun thei tlai zungzal awkah a kan bawmmi, Jehovah pekmi laksawng pali kong zong kan i ruah hna lai.\nJehovah Kha Sunparnak Kan Pek\n3. (a) Johan 15:8 ningin phung kan chimnak a biapit bikmi a ruang cu zeidah a si? (b) Jesuh chimmi bianabia i mitsur nih zeidah a aiawh, mah tahchunhnak cu zeicah aa tlak?\n3 Phung kan chimnak a biapi bikmi a ruang cu Jehovah min thianter le sunparnak pek kan duh caah a si. (Johan 15:1, 8 rel.) Jesuh nih mitsur ruang bianabia a chim lioah Jehovah kha dum ngeitu le zohkhenhtu he a tahchunh. Jesuh nih amahle mah kha mitsur ruang he aa tahchunh i a zultu pawl kha a nge he a tahchunh hna. (Johan 15:5) Cucaah mah bianabia i mitsur nih Jesuh zultu pawl nih an tlaimi thei asiloah an ṭuanmi phungchim rian kha a aiawh. Jesuh nih lamkaltu pawl kha hitin a ti hna: “Nannih nih thei tampi nan tlai thawngin ka Pa sunparnak kha nan langhter.” Mitsur ruang nih a ṭhami mitsur thei a tlai tikah dum ngeitu kha thangṭhatnak a hmuhter. Cu bantukin Pennak kong chimnak ah kan si khawh chung kan i tel tikah Jehovah kha thangṭhatnak le sunparnak kan pekmi a si.—Matt. 25:20-23.\nPennak kong chimnak ah kan si khawh chung kan i tel tikah Jehovah kha thangṭhatnak kan pekmi a si\n4. (a) Pathian min kha zeitindah kan thianter khawh? (b) Pathian min thianternak tinvo sung na ngeihmi kha zeitindah na hmuh?\n4 Pathian min cu a thiang zungzalmi a si. A thian deuh nakhnga kanmah nih kan tuah khawhmi zeihmanh a um lo. Cu a si ah phung kan chim tikah zeitindah Pathian min kan thianter khawh? Profet Isaiah chimmi hi zohhmanh: “A Lianngan Bik BAWIPA keimah hi a thiangmi ka si kha philh hlah.” (Isa. 8:13) Jehovah min kha min vialte lakah a lianngan bik in kan hmuh i midang zong Pathian min thiannak kong hngalhthiam awk kan bawmh hna tikah Pathian min kan thianter. (Matt. 6:9.) Tahchunhnak ah, Jehovah i duh a nung tukmi a sining hna le Paradis ah zungzal nun ding timi minung ca i aa tinhnak kong kan chim tikah Satan nih Jehovah kong he aa tlaiin a chimmi vialte cu lihbia a si ti hngalh awkah kan bawmhmi hna a si. (Gen. 3:1-5) Jehovah cu “sunparnak le upatnak le lianhngannak kha hmuh awkah” aa tlak ti hngalhthiam awk kan bawmh hna tik zongah Pathian min kan thianter. (Biat. 4:11) Kum 16 chung hmaikal a ṭuanmi Rune nih hitin a chim: “Van le vawlei Sertu kong chimnak caanṭha ka hmu timi hngalhnak nih a ka lawmhter tuk. Mah nih phungchim duhnak a ka ngeihter zungzal.”\nJehovah le a Fapa kha Kan Dawt hna\n5. (a) Johan 15:9, 10 ningin phung kan chimnak a ruang cu zeidah a si? (b) A zultu pawl nih inkhawhnak ngeih an herh kha hngalhthiam awkah Jesuh nih zeitindah a bawmh hna?\n5 Johan 15:9, 10 rel. Pennak kong kan chimnak a pahnihnak a ruang cu Jehovah le Jesuh kan dawt hna caah a si. (Mar. 12:30; Johan 14:15) Jesuh nih a zultu hna kha ‘a dawtnak chungah hin um ko u’ tiah a ti hna. Zeicah cutin a ti hna? A zultu hna nih inkhawhnak an ngeih a hau ti kha a hngalh caah a si. Johan 15:4-10 ah a zultu pawl nih inkhawhnak ngeih an herh kha hngalhthiam awkah a bawmmi “um ko u” timi biafang voi tampi Jesuh nih a hmanmi kha kan hmuh.\n6. Khrih dawtnak chungah um zungzal kan duh kha zeitindah kan langhter khawh?\n6 Khrih dawtnak chung um kan duh le a mithmai ṭha hmuh kan duh kha zeitindah kan langhter khawh? A nawl kan ngaihnak thawngin kan langhter khawh. Jesuh nih amah theng nih a tuahmi kha tuah ve awkah a kan fial. Hitin a ti: “Ka Pa nawlbia kha ka ngaih i a dawtnak chungah ka um.” Jesuh nih kan caah zohchunhawk ṭha a chiah.—Johan 13:15.\n7. Nawlngaihnak le dawtnak cu zeitindah aa pehtlaih?\n7 Jesuh nih nawlngaihnak kha dawtnak he a pehtlaihter. Hitin a ti: “Ka nawlbia kha a cohlang i a zulmi paoh cu keimah a ka dawmi kha an si.” (Johan 14:21) Jesuh nawlbia cu a Pa sinin a rami a si. Cucaah phungchim u timi Jesuh nawlbia kan zulh tikah Jehovah kan dawt kan langhtermi zong a si. (Matt. 17:5; Johan 8:28) Mah lengah Jehovah le Jesuh kan dawt hnanak kan langhter tikah an dawtnak chungah a kan hmunhter.\nMi kha Ralrin Kan Pek hna\n8, 9. (a) Phung kan chimnak a ruang dang pakhat cu zeidah a si? (b) Ezekiel 3:18, 19 le 18:23 i kan hmuhmi Jehovah bia nih phungchim peng awkah zeitindah a kan forh?\n8 Phung kan chimnak a pathumnak a ruang cu a ra laimi Jehovah ni kong he aa tlaiin midang kha ralrinpek kan duh hna caah a si. Baibal nih Noah kha phung a “chimtu” in a langhter. (2 Peter 2:5 rel.) Buanchukcho a tlun hlanah Noah nih mi sin a chimmi bia ah a ra laimi hrawhnak kong ralrin peknak aa tel a hau. Zeicah cutin kan chim khawh? Jesuh nih hitin a ti: “Tilian a tlun hlanah khan cun, Noah lawng chung i a luh ni tiang khan, an ei an ding, an i ṭhi an i um i tilian a hung tlun taktak i a fenh dih hna hlantiang kha cu, zeihmanh an hngal lo. Mi Fapa a rat tikah cun cu bantuk cun a si lai.” (Matt. 24:38, 39) Mi nih a chimmi kha zei ah an rel lo nain Noah nih Jehovah pekmi ralrin peknak bia kha zumhfek tein a chim.\n9 Pathian nih minung caah a kan duhpiakmi hmailei kong kha mi nih cawnnak caanṭha an hmuh nakhnga Pennak kong thawngṭha kha kan chim. Jehovah bantukin mi nih thawngṭha an cohlan i an ‘nunmi’ kha kan duh. (Ezek. 18:23) Innkhat hnu innkhat ah le zapi lak phung kan chim tikah Pathian Pennak a ra cang lai i hi vawlei ṭhalo hi a hrawh cang lai tiah mi tam khawh chung tam kha ralrin kan pek hna.—Ezek. 3:18, 19; Dan. 2:44; Biat. 14:6, 7.\nMi Kha Kan Dawt Hna\n10. (a) Matthai 22:39 ningin phung kan chimnak a ruang cu zeidah a si? (b) Paul le Silas nih Filipi khua i thonginn bawi kha zeitindah an bawmh?\n10 Phung kan chimnak a palinak a ruang cu mi kan dawt hna caah a si. (Matt. 22:39) Mah dawtnak nih phungchim peng awkah a kan bawmh, zeicahtiah mi cu an sining aa thlen tikah an lungput aa thleng kho ti kha kan hngalh caah a si. Tahchunhnak ah, ralchanhtu hna nih Paul le Silas kha Filipi khua i thong ah an thlak hna. Asinain zanṭim ah li aa hnin i thonginn kutka vialte cu aa hung dih. Thonginn bawi nih thongtla vialte an zaam dih cang tiah a ruah i amahle mah thah aa zal. Asinain Paul nih “nangmah le nangmah fahnak i pe hlah” tiah a thlauh. Mah tikah thonginn bawi nih “khamhnak hmuhnak dingah zeidah ka tuah lai?” tiah a hal. Paul le Silas nih ‘Bawipa Jesuh kha zum law khamh na si lai’ tiah an ti.—Lam. 16:25-34.\nJehovah, Jesuh le minung kan dawt hna caah phung kan chim (Catlangbu 5, 10 zoh)\n11, 12. (a) Thonginn bawi kong nih phungchimnak he aa tlaiin zeidah a kan cawnpiak? (b) Zeicah phungchim zungzal kan duh?\n11 Thonginn bawi kong nih phungchimnak rian kong he aa tlaiin zeidah a kan cawnpiak? Thonginn bawi cu li aa hnin hnu lawngah a lungput aa thleng i bawmhnak a hal hna ti kha i cinken. Cu bantukin Baibal biatak a ngai duh lomi cheukhat zong an nunnak ah ngaihchiatnak an ton tikah an lungput i thlen in bawmhnak an kawl men lai. Tahchunhnak ah, mi cheukhat cu an rian an sungh caah asiloah an innchunghawi he an i ṭhen caah lungrethei in an um men lai. Cheukhat cu fakpi in an zawt caah asiloah an dawtmi nih an thihtak hna caah an ngaih a chia tuk men lai. Cu bantuk thil hna an ton tikah mi nih hlanah an ruah bal lomi nunnak he aa tlaiin biahalnak hna an tuah men lai. ‘Khamhnak hmuhnak dingah zeidah ka tuah lai?’ ti hmanhin an hal men lai. Mah tikah kan chimmi ruahchannak kong kha an nunnak ah a voikhatnak ngaih an duh men lai.\n12 Cucaah zumhfek tein phung kan chim peng ahcun kan pekmi hna hnemhnak kha cohlan awkah timhcia an si lai. (Isa. 61:1) Hmaikal a ṭuannak kum 38 a si cangmi Charlotte nih hitin a ti: “Tuchan mi hna nih sunghnak tampi an ton caah thawngṭha theih an herh.” Hmaikal a ṭuannak kum 34 a si cangmi Ejvor nih hitin a ti: “Tuchan ah mi tampi cu a hlan nakin lungretheihnak tam deuh an ngei. Annih kha bawmh ka duh hna. Mah nih thawngṭha chim awkah a ka forh.” Minung dawtnak cu thawngṭha chim zungzal awkah a ruang ṭha bik a si.\nInkhawhnak Ngeih awkah a Bawmmi Laksawng\n13, 14. (a) Johan 15:11 nih zei laksawng kong dah a langhter? (b) Jesuh ngeihmi lunglawmhnak kha zeitindah kan ngeih khawh ve? (c) Lawmhnak nih phungchimnak ah zeitindah a kan bawmh?\n13 Jesuh nih a thih lai zan ah lamkaltu pawl kha thei tlai zungzal awkah a bawm hngami laksawng kong zong a langhter. Mah laksawng cu zeidah a si i mah nih tuchan ah zeitindah a kan bawmh khawh?\n14 Lawmhnak laksawng. Phungchim cu kan caah thilrit a si maw? A si lo. Jesuh nih mitsur ruang kong bianabia a chim hnuah phung nan chim tikah ka lunglawmhnak kha nan chungah a um lai tiah a ti. (Johan 15:11 rel.) Mah cu zeitindah a si khawh? Jesuh chimmi bianabia ah amah kha mitsur ruang he aa tahchunh i a zultu pawl kha a nge he a tahchunh hna ti kha philh hlah. A nge cu a ruang he an i tlaih lawngah a herhmi ti le thazaang a hmuh lai. Cu bantukin Jesuh he lungrual tein kan um i a keneh kan zulh lawngah Jesuh bantukin kan i lawm kho lai. Mah nuamhnak cu Pathian duhnak tuahnak in hmuhmi a si. (Johan 4:34; 17:13; 1 Pet. 2:21) Hmaikal a ṭuannak kum 40 a si cangmi Hanne nih hitin a ti: “Phungchim rian kaa telnak in hmuhmi lawmhnak nih Jehovah rian ṭuan zungzal awkah thazaang a ka ngeihter.” Mi tampi nih an ngaih duh lo hmanhah phungchim zungzal awkah lawmhnak nih thazaang a kan ngeihter lai.—Matt. 5:10-12.\n15. (a) Johan 14:27 nih zei laksawng kong dah a langhter? (b) Daihnak nih thei tlai awkah zeitindah a kan bawmh?\n15 Daihnak laksawng. (Johan 14:27 rel.) Jesuh nih a thih lai zan ah lamkaltu pawl kha “keimah daihnak cu kaan pek hna” tiah a ti hna. Jesuh daihnak nih phungchim peng awkah zeitindah a kan bawmh khawh? Phung kan chim tikah Jehovah le Jesuh kan lawmhter hna ti kan hngalh caah daihnak kan hmu. (Salm 149:4; Rom 5:3, 4; Kol. 3:15) Hmaikal a ṭuannak kum 45 a si cangmi UIf nih hitin a ti: “Phungchim rian nih ka tha a ka batter, asinain mah nih lungsinak le sullam a ngeimi nunnak a ka ngeihter.” A hmunmi daihnak kan hmuh caah kan i lawm tuk.\n16. (a) Johan 15:15 nih zei laksawng kong dah a langhter? (b) Lamkaltu pawl cu zeitindah Jesuh hawi an si zungzal khawh?\n16 Hawikom laksawng. Jesuh nih lamkaltu pawl lawmhter a duh hnanak kong a chim hnuah mah zawnruat lo dawtnak langhter a biapitnak a ruang kha a chimh hna. (Johan 15:11-13) Cun “Ka hawile, ti tu ah kaan ti cang hna” tiah a ti hna. Jesuh hawi si cu a sunglawi tukmi laksawng a si. Asinain lamkaltu pawl cu zeitindah Jesuh hawi an si zungzal khawh? Jesuh nih “thei kha tampi in va tlai tuah u” tiah a ti hna. (Johan 15:14-16 rel.) Phundang cun phungchim zungzal u tinak a si. Mah hlan kumhnih hrawngah Jesuh nih lamkaltu pawl kha hitin a ti hna: “‘Vancung Pennak cu a nai cang,’ tiah va chim hna u.” (Matt. 10:7) Cucaah a thih lai zan ah Jesuh nih a zultu pawl kha phungchim rian ah inkhawhnak ngeih awkah a forh hna. (Matt. 24:13; Mar. 3:14) Jesuh nih a nawlbia zulh cu a fawi lai lo ti kha a hngalh. Asinain a zultu pawl nih an zulh khawh i a hawi an si zungzal kho. Zeitindah? A dang laksawng bawmhnak thawngin a si.\n17, 18. (a) Johan 15:7 nih zei laksawng kong dah a langhter? (b) Mah laksawng nih Jesuh zultu pawl kha zeitindah a bawmh hna? (c) Tuchan ah zei laksawng nih dah a kan bawmh?\n17 Kan thlacamnak a kan lehmi laksawng. Jesuh nih “nan duhmi paoh kha nan ka hal lai i nan hmuh ko lai” tiah a ti. (Johan 15:7, 16) Jesuh biakam cu lamkaltu pawl caah thazaang petu taktak a si ko lai. * Jesuh cu a rauhhlan ah a thi cang lai ti kha lamkaltu pawl nih ṭha tein an hngalthiam lo. Asinain a thihmi cu Jesuh sinin bawmhnak an hmu ti lai lo tinak a si lo. Jehovah cu an thlacamnak leh awk le an phungchim rian bawmh awkah timhcia in a um. Cun cutin a tuah taktak. Jesuh a thih tlawmpal ah lamkaltu pawl nih ralṭhatnak ngeih awkah Jehovah sin thla an cam tikah an thlacamnak kha a leh hna.—Lam. 4:29, 31.\nBawmhnak hmuh awkah thla kan cammi kha Jehovah nih a kan leh lai ti kan zumh khawh (Catlangbu 18 zoh)\n18 Tuchan zongah cutin a si. Phungchim rian ah inkhawhnak kan ngeih tikah Jesuh hawi kan si. Phungchim kan i harh tikah bawmhnak pek dingin thla kan cammi kha leh awkah Jehovah cu timhcia in a um ti kha kan zumh khawh. (Fil. 4:13) Jehovah nih kan thlacamnak a kan leh ca le Jesuh cu kan hawi a si caah kan i lawm tuk. Jehovah pekmi mah laksawng hna nih thei tlai zungzal awkah a kan forh.—Jeim 1:17.\n19. (a) Zeicah phung kan chim zungzal? (b) Pathian pekmi rian liim awkah zeinihdah a kan bawmh?\n19 Hi capar ah phung kan chim zungzal awk a sinak a ruang pali kha kan i ruah cang hna. Mah cu Jehovah sunparnak pek awk le a min thianter awk, Jehovah le Jesuh kan dawt hnanak langhter awk, mi pawl ralrinpek awk le kan dawt hnanak langhter awk caah a si. Laksawng pali kong zong kan i ruah hna. Mah cu lawmhnak, daihnak, hawikomhnak le kan thlacamnak a kan lehmi kha an si. Mah laksawng nih Pathian pekmi rian liim awkah thazaang a kan ngeihter. ‘Thei tampi tlai’ awkah kan i zuammi kha a hmuh tikah Jehovah cu aa lawm tuk.\n^ cat. 17 Lamkaltu pawl he bia an i ruah lioah Jesuh nih nan thlacamnak kha Jehovah nih aan leh hna lai tiah atu le atu a chimh hna.—Johan 14:13; 15:7, 16; 16:23.\nJehovah min kha a thiangmi in kan hmuh i a dang min nakin biapi deuh in kan chiah tik le midang zong cutin tuah ve dingin kan bawmh hna tikah Pathian min kan thiantermi a si. Jehovah kong he aa tlaiin a ṭha loin chimmi vialte cu lihbia a si ti hngalh awkah midang kan bawmh hna tik zongah Jehovah min kan thiantermi a si